Бахтли бўлишнинг 10 сири - 23 Ноября 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2016 » Ноябрь » 23 » Бахтли бўлишнинг 10 сири\nБахт сари интилаётган ҳар бир инсон борки, Аллоҳ таоло розилиги йўлида ҳаракат қилади. Дунёда жинси, ёши, мутахассислиги ва бошқа хислатларидан қатъи назар бирор инсон йўқки, бахтли бўлишни истамаса. Бахтли бўлиш учун, аввало, бахт ўзи нима эканини тушуниб олиш зарур. Бахт - бу кишида ўз ҳолатидан тўла қониқиш ва мамнунликни акс эттирувчи ҳиссиётдир.\nҚуйида бахт сари етакловчи 10 та босқич санаб ўтилади:\n1.Аллоҳ таоло розилигига эришишга ҳаракат қилиш. Инсонни ҳеч нарса Аллоҳ розилигига эришишчалик бахтли қила олмайди. Инсон қаерда бўлмасин, Аллоҳ таоло розилиги йўлида ҳаракат қилса, ҳаётидаги асосий вазифани бажараётгани сабаб, ўзи ва ишларидан қониқиш ҳис қилади.\n2.Шукрона. Мавжуд ҳолатимизга қанчалик шукр қилсак, бизга берилган нарсалардан шунчалик кўп хурсандчилик, руҳий хотиржамликни оламиз. Бундай инсонни Яратган ҳам янада кўпроқ инъомлар билан тақдирлайди. Аллоҳ ато этган неъматларга шукр қилиш ҳар бир мўъминнинг вазифасидир. "...Қасамки, агар сизлар (Менинг берган неъматларимга) шукр қилсангизлар, албатта (уларни янада) зиёда қилурман..." (Иброҳим сураси: 7)\n3. Танангизни эмас, қалбингизни тўлдиринг – сизга ички бахт, қалбингизга хурсандчилик олиб келувчи нарсалар устида ишланг. Хайрли амаллар билан машғул бўлинг. Кимнидир бахтли қилиш кишининг ўзига ҳам хурсандчилик ҳадя этади. Инсоннинг бахти мол- дунё билан эмас, қалб бойлиги биландир.\n4. Ўзингизни бошқалар билан солиштиришдан қочинг. Ўзингизни сиздан бой, мартабали, дунёвий бойлиги бисёр одамлар билан солиштирманг. Бунинг ўрнига пайғамбарлар ва саҳобийлар ҳаётига назар солинг ва улардан ибрат олишга интилинг. Зеро, ҳар бир инсон Аллоҳ олдида ўз имони билан баҳоланади.\n5. Аллоҳдан ўзгасидан умидвор бўлманг. Ёлғиз ундангина ёрдам кутинг. Зеро, фақатгина У инсоннинг ҳолатини ўзгартиришга қодир.\n6. Атрофдагилар билан яхши муносабат ўрнатинг. Инсон ҳамиша атрофдагиларга марҳамат кўрсатиб, уларга ғамхўрлик қилиш ва ёрдам беришга тайёр бўлиши лозим. Аллоҳнинг пайғамбари (с.а.в.) ҳам оилада ўзаро алоқаларни яхшилаш ва атрофдагилар билан хушмуомала бўлишга тарғиб қилганлар.\n7. Кун тартиби. Кимнинг кун тартиби тўғри ташкил этилган бўлса, уни ишларини амалга оширишга халақит берувчи уйқуга тўймаслик безовта қилмайди. Уйқуси чала бўлган инсоннинг иш фаолияти ҳам суст бўлади. Пайғамбаримиз (с.а.в.) ўз вақтини 3 га бўлганлар: бир қисми Аллоҳга ибодат учун, бир қисми оила ва жамоат ишлари учун ва яна бир қисми ўзларига ажратилган вақтдир.\n8. Ҳамиша одамлар орасида бўлиш. Маълум кишилар жамоаси билан бирга бўлиш хавфсизлик ва ҳимояда бўлиш демакдир. Бундан ташқари қийинчилик вақтида умидсизликдан асрайди. Фақатгина ўзингизга эмас, бошқаларга ҳам фойдали иш билан шуғулланинг. Зеро, мусулмон уммати бир бутун тана кабидир. Агар кўзи ёки боши оғриса, бутун тана оғриқдан азоб чекади.\n9. Ҳалол маҳсулотлар истеъмол қилиш. Тўғри овқатланиш бизга танамизни соғлом формада ушлаб туришга ва кундалик ишларни ҳотиржам амалга оширишга ёрдам беради. Шу билан бирга, ҳалол маҳсулотларни истеъмол қилиш билан инсон Аллоҳ буйруғига итоат этган бўлади.\n10. Яхши жисмоний ҳолат. Соғлиғимизнинг жойидалиги бизни бахтимизнинг кафолатидир. Замонамиз олимларининг изланишларига кўра, жисмоний машқлар инсонни депрессиядан асрайди ва яхши жисмоний машғулотдан кейин эндофринлар миқдори ошади.\nАввало, Аллоҳнинг иродаси ва юқоридаги 10 та босқичга амал қилиш сизга янада кўпроқ хурсандчилик ва бахтни тақдим этишига умидвормиз.


“Барселона” Мессини сақлаб қолиш учун бир неча футболчидан воз кечмоқда\n16 март, 2017, 09:00\n“Барселона” етакчиси Лионель Месси янги шартнома борасида клуб раҳбариятини қийнаб қўйди. Каталонияда унга янги шартнома бўйича йилига 35 миллион евро маош таклиф қилинмоқда. Агар шартномани имзоласа 40 миллион евролик бонус ваъда қилинди.\nЛионель Месси битимни имзолашдан яна бош тортди. У таклиф қилинаётганидан кўра анча кўп маош олмоқчи. “Барселона” президенти Хосеп Мария Бартомеу шартнома тезроқ расмийлаштиришга ҳаракат қилмоқда. Чунки Мессининг шартномаси тугашига бир йил қолди ва аргентиналик футболчи яқинда ҳар қандай клуб билан битим тузиш имконига эга бўлади.\n“Барселона” Мессини сақлаб қолиш учун бир неча футболчиларни трансферга қўядиган бўлди. Улардан келадиган маблағнинг асосий қисми Лионель Мессининг талабларини бажаришга сарфланади.


Қозоғистонда полиция участкасини тошбўрон қилган 15 киши қўлга олинди\n31.07.20 09:34\tmsk\nСатпаевдаги тартибсизликлар . Polisia.kz сайти фотосурати\nҚозоғистоннинг Қарағанда вилояти Сатпаев шаҳрида беш ёшли қизалоқни зўрлашда гумонланган шахснинг берилишини талаб қилиб полиция биносининг олдида оммавий тартибсизликларда иштирок этган 15 нафар одам қўлга олинди. Уларни безорлик, ўзганинг мулкини йўқ қилиш ҳамда ҳуқуқни муҳофаза қилиш органлари ходимларининг ҳаётига тажовузда айблов билан жавобгарликка тортишмоқчи, дея хабар беради Polisia.Kz портали.\nЙўқолган қизалоқни Ерден кўчасидаги кўп қаватли уйнинг квартираларидан бирида топишганда, бола ўғриси қизчани скотч билан боғлаб диван остига яшириб қўйгани маълум бўлди. «Биз қизчани топганимизда, у ярим беҳуш ҳолатида, ҳолдан тойган, ланж аҳволда эди», — дейди Қарғанда вилояти полиция департаментининг тезкор махсус отряд инспектори Талгат Жолдинов.\nКўнгиллилар ҳам иштирок этган қизчани қидирув бўйича операциясидан сўнг, полиция гумонланувчини ғазабдан жунбушга келган ҳамда уйга кирадиган йўлни тўсиб қўйиб, қўлга олинган шахсни берилишини талаб қилаётган оламондан қутқариш бўйича операциясини ўтказди. Полициячиларга кўра, оммани қандайдир ичиб олиб, маст бўлган одамлар гиж-гижлаб турган. Улар полициячиларги босим қилиб, тош отиб, гумонланувчига қарши квартира деразаларининг ойнакларини синдириб ташладилар.\nИИВ махсус бўлинмаси ходимлари гумонланувчини уйдан олиб чиқдилар. «Агар биз уни ўша оламон орасидан олиб чиқмаганимизда, у ердан тирик чиқмаган бўларди. Уни калтаклаб ўлдириб қўйишган бўларди, одамлар ғазабдан жунбушга келиб, ўз ҳиссиётларини жиловлай олмай қолгандилар. Биз икки қаватга юқорига чиқиб олиб, уни бизнинг формамизга кийинтириб олишга қарор қилдик», — деди Жолдинов.\nГумонланувчини иккинчи қаватдаги қўшнининг квартирасидан, уйнинг орқа тарафидан тушириб, шаҳар ҳудудидан олиб чиқиб кетдилар. Норози оламон полициячилар тўсиғини ёриб ўтиб, унинг квартирасига бостириб кирдилар ҳамда ён қўшниларининг мол-мулкига шикаст етказдилар.\nЁш йигитлар тош ва таёқлар билан қуролланиб, полиция биносига бостириб кириб, педофилликда гумонланаётган шахсни оламон қилмоқчи бўлдилар. Улар дарвозани, ҳовлидаги ўриндиқларни, ҳалок бўлган полиция ходимларига ўрнатилган ёдгорликни, полиция биносининг бутун периметри бўйлаб фонусларни ва дераза ойналарини синдириб ташладилар. Ушбу ҳужум давомида ташқи видеокузатув камералари ва хизмат автотранспорти шикастланди.\nАҳоли ўртасида қурбонлар ва жабрланганлар йўқ, лекин ҳуқуқни муҳофаза қилиш органлари ходимларидан айримлар тўқнашувдан турли тан жароҳатлари билан чиқдилар. Гумонланувчига нисбатан Қозоғистон Республикаси Жиноят кодексининг «Одам ўғирлаш» ва «Балоғатга етмаганни зўрлаш» моддалари билан жиноят иши қўзғатилди.\nРоссияда барча автомобилларни алкоқулф билан жиҳозлаш масаласи кўрилади\n«Ўн бир йиллик» таълим тизими болалар ўртасидаги жиноятни 2,5 баробарга камайтирди\nТожикистонда пандемия бошланганидан бери дорихоналарга қарши 2 мингта иш қўзғатилган\nЎзбекистон ИИВ вафот этган маҳкумга нисбатан аввали қийноқлар қўлланилганини рад этди\nЎзбекистонда маҳбусларга видеоалоқада мулоқот қилишга рухсат берилди\nЎзбекистонда жиноят қонунчилиги тизими қайта кўриб чиқиладиган бўлди\nМИБ ходимларига ўт қўймоқчи бўлган самарқандлик аёл қамалишдан қутилиб қолди\nСиз қуриб беринг – биз бузамиз\nШҲТ-2016 саммити олдидан реконструкция қилинган Тошкент маҳалласини “Москва кўп қаватли турар-жойлари” учун бузишади\nҚирғизистон ҳукуматига мурожаат\n«Фарғона» Бош директори Даниил Кислов оғир ҳасталикка учраган ҳуқуқ ҳимоячиси Азимжон Асқаровни озод этишга чақиради\nАждодлар қадами етган жой\nЎзбекистоннинг муқаддас қадамжолари. Орзуларни ушатувчи беш булоқ, ва куч-қувват бағишловчи чинорлар


Тиббиёт ходимлари куни олдидан. ЭЛ САЛОМАТЛИГИ — ОЛИЙ САОДАТ. Мамлакатимизда аҳоли саломатлигини мустаҳкамлаш борасида олиб борилаётган саъй-ҳаракатлар замирида ана шу эзгу мақсад мужассам.\nТиббиёт ходимлари куни олдидан. ЭЛ САЛОМАТЛИГИ — ОЛИЙ САОДАТ. Мамлакатимизда аҳоли саломатлигини мустаҳкамлаш борасида олиб борилаётган саъй-ҳаракатлар замирида ана шу эзгу мақсад мужассам. Бош сахифа\nЭЛ САЛОМАТЛИГИ — ОЛИЙ САОДАТ\nМамлакатимизда аҳоли саломатлигини мустаҳкамлаш борасида олиб борилаётган саъй-ҳаракатлар замирида ана шу эзгу мақсад мужассам\nЮртимизда мустақилликнинг дастлабки кунлариданоқ халқимиз соғлиғини мустаҳкамлаш, айниқса, оналик ва болаликни муҳофаза қилиш, жисмонан соғлом ҳамда маънан баркамол авлодни вояга етказиш масаласига устувор вазифа сифатида эътибор қаратиб келинмоқда. Зеро, Биринчи Президентимиз таъкидлаганидек, фақат соғлом халқ, соғлом миллатгина буюк ишларга қодир.\nБугун ушбу эзгу мақсадлар сари дадил одимлаб борар эканмиз, жамиятимизнинг барча соҳалари, хусусан, соғлиқни сақлаш тизимида ҳам чуқур ислоҳотлар амалга оширилаётганига гувоҳ бўламиз. Хусусан, бирламчи тиббий санитария ёрдамини кўрсатувчи қишлоқ врачлик пунктлари, туман ва шаҳар тиббиёт бирлашмалари, вилоят кўп тармоқли тиббиёт марказларидан тортиб, юқори технологияли тиббий хизмат кўрсатувчи республика ихтисослаштирилган тиббиёт марказларигача — барча даражаларни қамраб олган аҳолига тиббий ёрдам кўрсатишнинг яхлит ва мукаммал ташкилий тузилмаси айни шу мақсадга хизмат қилаётир. Шунингдек, мамлакатимиз соғлиқни сақлаш тизимидаги илмий мактаблар негизида ташкил этилган 10 та республика ихтисослаштирилган тиббиёт марказларида хирургия, урология, кардиология, кўз микрохирургияси, акушерлик ва гинекология, педиатрия, терапия ва тиббий реабилитация, дерматология ва венерология, фтизиатрия ва пульмонология, эндокринология каби йўналишларда юқори малакали тиббий хизмат кўрсатилаётгани ҳам айни ҳақиқат.\nЗамон ривожланиб, тараққиёт илдамлагани сайин, табиийки, тиббиёт олдида турган юксак илмий мақсадлар ҳам ортиб боради. Қувонарлиси, бугун ихтисослаштирилган илмий-амалий тиббиёт муассасаларида жамланган катта илмий салоҳият ушбу талабга монанд кундан-кун ривожланмоқда. Олимларимизнинг долзарб мавзулардаги илмий изланишлари натижасида тиббиётнинг йигирмадан зиёд йўналиши бўйича мингдан ортиқ даволаш-диагностика стандартлари ишлаб чиқилди. Таъкидлаш жоизки, тиббиёт тизимини ривожлантиришга йўналтирилган ислоҳотлар одамларнинг узоғини яқин, мушкулини осон қилмоқда. Сабаби, илғор мамлакатлар тиббиётида жорий қилинган даволашнинг деярли барча замонавий усуллари эндиликда ўзимизда ҳам қўлланилиб, жаҳондаги етакчи мамлакатларда эришилган кўрсаткичлар билан бўйлашмоқда. Энг муҳими, эндиликда даво истаб хорижга отланишга зарурат қолмаяпти. Биргина кардиология йўналиши мисолида оладиган бўлсак, ушбу соҳада қатор янги техника ва технологияларнинг амалиётга жорий этилгани ва муваффақиятли амалга оширилаётганига гувоҳ бўламиз. Мисол учун, сўнгги йилларда қатор даволаш муассасаларида рентгенэндоваскуляр жарроҳлик бўлимининг ташкил этилиши ва у замонавий ангиографик ускуналар билан жиҳозланиши мураккаб жарроҳлик амалиётларининг ижобий натижасини кафолатламоқда.\nИзчил илмий изланишлар натижасида Марказий Осиёда биринчилардан бўлиб Республика ихтисослаштирилган кардиология марказида юқори технологик усул – юракнинг мураккаб аритмияларида қўлланадиган радиочастотали аблация (РЧА) ва юрак блокадаларида электрокардиостимуляция (ЭКС) усуллари йўлга қўйилгани билан ҳақли равишда фахрлансак, арзийди. Ҳозирда радиочастотали аблация усули — кардиологик беморларни даволашда қўлланадиган халқаро стандартларга мос келувчи юқори технологик усул ҳисобланишини инобатга олсак, ушбу амалиёт салмоғи нечоғли юқори экани ўз-ўзидан аён бўлади. Энг муҳими бундай нозик ва мураккаб даволаш усулларини ўзбекистонлик кардиожарроҳлар амалга ошираётгани тарихий аҳамиятга эга.\nБиринчи Президентимиз томонидан илгари сурилган ва бутун дунё миқёсида катта эътирофга сазовор бўлган муҳим ташаббуслардан бири — “Соғлом она — соғлом бола” концепциясининг ҳаётий ифодаси реал воқеликка айланиши учун кўп йиллардан буён самарали фаолият йўлга қўйилган. Масалан, юртимизда скрининг ва перинатал хизматларнинг мукаммал тизими яратилгани миллий тиббиётимизнинг яна бир муваффақияти бўлди, дейиш мумкин. Зеро, соғлом авлодни вояга етказиш тўғридан-тўғри миллат, халқ тақдирига боғлиқ масала. Шу нуқтаи назардан қарасак, “Соғлом она — соғлом бола” концепцияси ғояси нақадар устувор вазифа эканини теран англаймиз. Аммо соғлом ва баркамол авлодни вояга етказиш бир кунлик ёки бир йиллик иш эмас. У йиллар давомида амалга оширилиши лозим бўлган изчил ислоҳотларни, тизимли ёндашувни талаб этади. Демак, она-бола муҳофазаси йўлидаги кенг кўламли чора-тадбирлар репродуктив саломатликни мустаҳкамлаш, соғлом оилани шакллантириш, ирсий касалликларнинг олдини олиш ва пировард натижада миллат генофондини соғломлаштириш ҳамда баркамол авлодни тарбиялашга қаратилгани билан аҳамиятлидир. Мазкур йўналишда олиб борилаётган тиббий ислоҳотлар натижасида Ўзбекистон Бирлашган Миллатлар Ташкилотининг Мингйиллик ривожланиш мақсадларига тўлиқ эришди.\nЗамонавий тиббиётни шошилинч тиббий ёрдамсиз тасаввур этиш мушкул. Бугун ушбу йўналишда ҳам аҳолига тезкор ва сифатли тиббий хизмат кўрсатиш тизими йўлга қўйилган. Юқори талаб ва мезонларга мос ихтисослаштирилган вилоят шифохоналари, уларнинг шаҳар ҳамда туман бўлимлари қошидаги тез тиббий ёрдам хизматларида янгича тизим шакллантирилган. Энг муҳими, илм-фан соҳасидаги ҳар бир янгилик тиббиётимизнинг барча бўғинларига татбиқ этилишига алоҳида эътибор қаратилмоқда. Юқори технологияли диагностика-даволаш усулларининг амалиётда қўлланилиши натижасида илгари даволаш мушкул бўлган кўплаб оғир касалликларни кам жароҳатли усулларда даволаш, ногиронликнинг олдини олишда муҳим омил бўлаётир.\nСирасини айтганда, йиллар давомида олиб борилаётган тизимли ислоҳотлар ўз самарасини кўрсатмоқда. Агар рақамларга қарайдиган бўлсак, ўтган давр мобайнида юртдошларимиз саломатлиги мустаҳкамланиб, оналар ўлими 3,2 баробар, болалар ўлими 3,4 баробар камайгани, ўртача умр кўриш даражаси 66 ёшдан 73,5 ёшга, аёллар ўртасида 76 ёшга узайгани, аҳолимиз сони 2016 йилнинг охиригача 32 миллиондан ошиши, яъни мустақиллик йилларида халқимиз 12 миллионга кўпайгани эл-юртимизнинг ҳаёт сифати ва фаровонлиги ўсиб бораётганини яққол тасдиқлайди.\nБарчамиз яхши тушунамизки, биз эришаётган улкан марра ва натижалар кўзлаган мақсадларимизнинг маълум бир қисмини ташкил этади, холос. Соғлиқни сақлаш соҳасини янада ислоҳ этиш борасида олдимизда турган долзарб вазифалар бисёр.\nАҳолига тиббий хизмат кўрсатиш сифатини тубдан яхшилаш мақсадида бугун соғлиқни сақлаш соҳасининг узвий бўғини саналган тиббий-профилактика хизмати жаҳон андозалари талабларига тўлиқ жавоб берадиган замонавий тизимга айлантирилмоқда. Маълумки, мазкур бўғин моҳиятан кенг жамоатчилик орасида касалланишнинг олдини олиш, соғлом турмуш тарзини тарғиб қилишга йўналтирилгани билан аҳамиятлидир. Ушбу мақсадда жойлардаги уч мингга яқин қишлоқ врачлик пунктлари, оилавий поликлиникалар, туман ва шаҳар марказий кўп тармоқли поликлиникалари халқимизга хизмат кўрсатмоқда.\nШунингдек, фармацевтика соҳасини жадал ривожлантириш, маҳаллий дори-дармон ишлаб чиқарувчиларни қўллаб-қувватлаш, аҳолининг талаб ва истагидан келиб чиққан ҳолда давлат дорихона тармоқларида ҳаётий муҳим дори воситаларининг арзон нархларда сотилишини таъминлаш каби масалалар ҳам олдимизда турган долзарб вазифаларимиздан ҳисобланади. Соғлиқни сақлаш соҳасининг икки асосий бўғини — патронаж ва “103” хизмати билан аҳолининг тўлиқ қамраб олинишига эришиш ҳам элимиз саломатлигини мустаҳкамлаш борасида муҳим омил бўлиб хизмат қилиши, шубҳасиз.\nГлобаллашув даврида тиббиётда катта ютуқларни қўлга киритиш, соҳага илғор технологияларни жорий этиш, пировардида аҳоли саломатлигини мустаҳкамлашга хизмат қилиш саноқли мамлакатларгагина хос. Ушбу йўналишда юртимиздаги ўнлаб ихтисослаштирилган тиббиёт марказлари фаолиятини янада яхшилаш ва улар хизматини энг чекка ҳудудлардаги аҳолигача яқинлаштириш, туман тиббиёт бирлашмалари фаолиятини тубдан яхшилаш ҳамиша ўз долзарблигини сақлаб қолаверади.\nМамлакатимизда аҳоли саломатлигини мустаҳкамлаш борасида олиб борилаётган саъй-ҳаракатлар замирида шарафли соҳа вакилларининг машаққатли меҳнати ва бурчга садоқати ётади. Бугунги кунда 72 653 нафар малакали шифокор, 321 мингдан ортиқ ўрта тиббиёт ходими халқимиз саломатлигини таъминлаш учун меҳнат қилиб келмоқда. Тиббиёт ходимларининг эзгу мақсад йўлидаги саъй-ҳаракатлари, туну кун эл ғамида меҳнат қилиши эвазига шифокорлик касби бугун ўзининг юксак мақомига эришди. Аҳолининг унга ишончи, меҳри ва ҳурмати ортди. Ўз ўрнида тиббиёт тизими ходимлари ҳам изланиш, тажриба ва маҳорат орттиришда замон билан ҳамнафас одимлаб бораётир. Мустақиллик йилларида юксак эҳтиромга сазовор касбга айланган — шифокорлик соҳасига бугун давлат миқёсида эътибор қаратилмоқда. Биринчи Президентимиз ташаббуси билан 2006 йил 12 сентябрда қабул қилинган “Ўзбекистон Республикаси Тиббиёт ходимлари кунини белгилаш тўғрисида”ги Қонунга мувофиқ, ҳар йили ноябрь ойининг иккинчи якшанбаси тиббиёт ходимлари байрами сифатида нишонланиши ҳам соҳа вакиллари меҳнатига билдирилган юксак ҳурмат ва эъзоз ифодасидир.


Қонуннинг янги таҳрири соҳага янгича қараш демакдир — 21asr.uz\nҚонуннинг янги таҳрири соҳага янгича қараш демакдир\nОлий Мажлис Қонунчилик палатаси томонидан 2018 йил 5 январда “Қишлоқ хўжалик ўсимликларини зараркунандалар, касалликлар ва бегона ўтлардан ҳимоя қилиш тўғрисида”ги қонуннинг янги таҳрирдаги лойиҳаси биринчи ўқишда қабул қилиниб, уни иккинчи ўқишга тайёрлаш ва маромига етказиш бўйича ишчи гуруҳи томонидан кенг кўламли ишлар олиб борилмоқда. Жараён билан яқиндан танишиш мақсадида Олий Мажлис Қонунчилик палатаси депутати, фракциямиз аъзоси Исломжон Зокировга бир нечта саволлар билан мурожаат этдик.\n– Биламизки, қонун қабул қилиш жараёни ва уни амалиётга татбиқ этиш учун маълум фурсат керак. Шу маънода қонунни янги таҳрирда қабул қилишнинг зарурати нималарда кўринади?\n– Аҳоли сонининг йилдан-йилга ортиб бориши, мамлакат иқтисодий тараққиётини таъминлаш, ўз навбатида, озиқ-овқат хавфсизлиги масаласи доимий диққат марказимизда бўлишини тақозо этади. Қолаверса, замон шиддат билан ўзгаряпти, қишлоқ хўжалиги тармоқларида ҳам бундан 20-30 йил аввалги қарашлар ҳозирга тўғри келмайди. Ҳаракатлар стратегиясида белгилаб берилганидек, қишлоқ хўжалиги экинлари ҳосилдорлигини ошириш орқали мамлакат озиқ-овқат хавфсизлигини таъминлаш, қолаверса, экспорт салоҳиятини ошириш билан иқтисодиёт барқарорлигига хизмат қилиш муҳим вазифалардан биридир. Бу эса қишлоқ хўжалик экинлари етиштириш агротехнологиясини тизимли ривожлантириш заруратини туғдиради. Чунки соҳага доир амалдаги қонун ва қонуности ҳужжатлари бундан қарийб йигирма йил аввал, ўша давр талабидан келиб чиқиб ишланган.\nҚонунчилик палатасидаги Аграр ва сув хўжалиги масалалари қўмитаси томонидан 2016 йилда ушбу қонуннинг ижроси назорат таҳлил тартибида жойларда ўрганилганда ҳам, унинг нормалари амалиётда тўлиқ ишламаётгани, ҳаволаки нормалар ва бўшлиқларнинг кўплиги янги таҳрирда қабул қилиш зарурлигини кўрсатди. Демак, энди соҳага замон талабидан келиб чиқиб қараш, яъни мутасадди вакиллар билан эмас, балки комплекс ёндашув керак. Шундай экан, соҳа вакиллари билан бир қаторда, маҳаллий ҳокимликлар, нодавлат-нотижорат ташкилотлар, фуқароларнинг ўзини ўзи бошқариш органлари, шунингдек, фуқаролар ҳам бирдек масъуллигини қонун билан белгилаш вақти етди. Айниқса, мазкур соҳа учун Президентимизнинг алоҳида фармон ва қарорлари ҳам қабул қилинди. Мазкур ҳужжатларда қишлоқ хўжалик маҳсулотлари етиштириш, сақлаш, реализация қилиш борасида ягона тизим яратиш мақсадлари илгари сурилган.\n– Амалдаги қонун билан бугун тақдим этилаётган лойиҳа ўртасида жиддий фарқ борми? Унга қандай қўшимчалар, ўзгаришлар киритилган?\nҚонунчилик амалиётида, амалдаги қонуннинг 30 фоизи ва ундан ортиқ қисми ўзгарса, янги таҳрир ҳисобланади. Амалдаги қонун 28 моддадан, янги таҳрири эса 34 моддадан иборат. Қонун лойиҳаси 5 бобга ажратилган. Илгари ҳаволаки нормалар 8 та эди, улар қисқармоқда ва тўғридан-тўғри ишлайдиган механизмлар киритилмоқда. Бугун қонунчилик амалиётида айни соҳа доирасида давлат сиёсатининг йўналишлари белгилаб қўйилмоқда. Қишлоқ хўжалигининг муҳим тармоғи – ўсимликларни ҳимоялашга бугун давлат сиёсати даражасида қаралаётгани асосий йўналишлар қонун даражасига кўтарилаётганидан далолат беради. Яъни, бундан буён ўсимликлар ҳимоясида ҳуқуқий, ижтимоий-иқтисодий, ташкилий ва техник шарт-шароитлар яратиш, давлат дастурларини ишлаб чиқиш ва амалга ошириш, бу борада белгиланган талабларга риоя этилишини давлат томонидан назорат қилиш, соҳадаги илмий ва амалий тадқиқотларни ривожлантириш, соҳада халқаро ҳамкорликни ривожлантириш, инвестицияларни жалб этиш учун қулай шарт-шароитлар яратишга алоҳида эътибор қаратилади.\nБундан ташқари, таклиф этилаётган таҳрирда ваколатли органлар сони 10 та – Вазирлар Маҳкамаси, Қишлоқ хўжалиги вазирлиги, Давлат кимё комиссияси, Давлат санитария-эпидемиология хизмати, Экология ва атроф-муҳитни муҳофаза қилиш давлат қўмитаси, Вазирлар Маҳкамаси ҳузуридаги Ўсимликлар карантини давлат инспекцияси, махсус ваколатли хўжалик бошқаруви ташкилоти, маҳаллий давлат ҳокимияти органларидир.\nҚонун лойиҳасининг принципиал янгилиги – айнан қишлоқ хўжалиги ўсимликларини ҳимоялаш борасидаги муносабатларни тартибга солишга оид чегаравий нормаларнинг белгиланганидадир. Айниқса, жисмоний ва юридик шахсларнинг қишлоқ хўжалиги ўсимликларини зараркунандалар, касалликлар ва бегона ўтлардан ҳимоя қилиш соҳасидаги ҳуқуқ ва мажбуриятларига оид бир қатор нормалар белгиланаётгани Президентимизнинг 2017 йил 9 октябрдаги “Фермер, деҳқон хўжаликлари ва томорқа ер эгаларининг ҳуқуқлари ва қонуний манфаатларини ҳимоя қилиш, қишлоқ хўжалиги экин майдонларидан самарали фойдаланиш тизимини тубдан такомиллаштириш чора-тадбирлари тўғрисида”ги фармонида белгиланган вазифаларнинг қонуний жиҳатдан мустаҳкамланиши, дейиш мумкин.\nДавлат кимё комиссияси эндиликда янада кенг кўламли фаолият олиб бориш ваколатига эга: рўйхатни юритади, илмий-техникавий ҳужжатларни экспертизадан ўтказади, агрокимёвий воситалар рўйхатига киритиш учун синовлар ташкил этади. Агрокимёвий воситаларнинг саломатлик ва атроф-муҳитга салбий таъсири аниқланганда белгиланган тартибда рўйхатдан чиқаради.\n– Ўсимликлар карантини давлат инспекцияси ўз ваколати доирасида давлат назоратини олиб боради. Янги таҳрирда бу борада қандай ўзгаришлар бор?\n– Вазирлар Маҳкамаси ҳузуридаги Ўсимликлар карантини давлат инспекцияси давлат назоратини олиб бориши, қишлоқ хўжалиги ўсимликларининг ташқи ва ички карантини бўйича тадбирларни амалга ошириши, қишлоқ хўжалиги ўсимликлари ва маҳсулотларининг фитосанитар ҳолатини назорат қилиши, ўсимлик карантин объектлари аниқланганда бошқа ҳудудларга тарқалишининг олдини олиш ва уларни йўқ қилиш бўйича профилактика чораларини ўз вақтида ташкил этиши, қишлоқ хўжалиги ўсимликларининг кўчатлари, уруғлари, фаолиятга доир маълумотларнинг марказлашган электрон базасини шакллантириши ва доимий юритишини ўз зиммасига олган.\nҚонун лойиҳасида маҳаллий давлат ҳокимияти органлари ваколатлари ҳам алоҳида белгиланган. Яна бир муҳим жиҳати, фуқароларнинг ўзини ўзи бошқариш органлари ва нодавлат нотижорат ташкилотлар иштироки белгиланиб, жамоатчилик назоратини амалга ошириш бўйича норма киритилмоқда.\nАмалдаги қонунда жисмоний ва юридик шахсларнинг мажбуриятлари белгиланган эди. Янги таҳрирда эса уларнинг ҳуқуқлари алоҳида киритилиши қонун устуворлигини таъминлаш билан бирга, фуқаролар манфаатларининг ҳуқуқий кафолатлари янада мустаҳкамланаётганидан нишонадир.\n– Бугун қонун ижодкорлигида жамоатчилик фикрини ўрганиш муҳим ўрин тутади. Шу мақсадда мазкур қонун лойиҳаси муҳокамаси қандай кечмоқда?\n– Қонун лойиҳасини иккинчи ўқишга тайёрлаш жараёнида қонунчилик палатаси депутатлари ҳамда сиёсий партиялар томонидан, шунингдек, интернет тармоғи орқали кўплаб таклиф ва тавсиялар билдирилди. Айниқса, “Миллий тикланиш” ДП ҳамда O‘zLiDeP Сиёсий кенгашлари ва фракциялари томонидан ушбу қонунни такомиллаштириш бўйича мутахассислар ва амалиётчилар иштирокида алоҳида давра суҳбатлари, семинарлар ташкил этилди. Қолаверса, палатадаги “Демократик кучлар блоки” томонидан ҳам алоҳида муҳокама этилиб, юзга яқин таклифлар умумлаштирилган ҳолда ишчи гуруҳга тақдим этилди.\nИшчи гуруҳининг таклиф ва тавсиялари алоҳида ўрганилиб, асосан уч гуруҳга ажратилди: такомиллаштириш учун айнан зарур бўлган таклифлар, қонуности ҳужжатларига тааллуқли таклифлар, бошқа қонун ва қонуности ҳужжатлари билан тартибга солинадиган таклиф ва тавсиялар. Қонун лойиҳасини такомиллаштириш асносида ушбу таклиф ва тавсияларни тегишли нормаларга сингдиришга ҳаракат қилинди. Масалан, ишлаб чиқарилган ёки олиб келинган кимёвий воситаларни рўйхатга олиш синовлари натижаларига доир хулосани тайёрлаш муддати олти ой эмас, балки уч ойгача камайтириш таклифи ижобий қабул қилинди. Бу эса мазкур соҳада фаолият юритувчи субъектлар, айниқса, тадбиркорларга янада қулайлик яратиши, шубҳасиз.\nТаклифлар қаторида ўрмон фонди ерларига оид нормаларни ҳам киритиш масалалари илгари сурилган. Ушбу соҳани қамраб олувчи алоҳида “Ўрмон тўғрисида”ги қонун мавжуд бўлгани боис ушбу таклифлар маъқулланмади.\n– Мазкур қонуннинг амалий аҳамияти, яъни партиямиз электорати учун қандай манфаатли томонлари бор?\n– Давлат озиқ-овқат хавфсизлигини таъминлаш, ўсимликларни ҳимоя қилиш ва агрокимё хизмати соҳасидаги муносабатларни тартибга солиш механизмини такомиллаштириш, шу турдаги дори воситаларининг инсон соғлиғига, атроф табиий муҳитга зарарли таъсирининг олдини олиш, қулай фитосанитар вазиятни таъминлаш, соҳадаги субъектларнинг ҳуқуқ ва мажбуриятларини белгилаш, шу орқали ўсимликларни ҳимоя қилиш тизими сифатини яхшилаш, қонунни қўллаш амалиётида юзага келаётган муаммоларни, қонун ҳужжатларида мавжуд бўшлиқларни бартараф этиш қонуннинг амалий аҳамиятини белгилайди.\nЯнги таҳрирдаги қонуннинг тадбиркорлик соҳасига ҳам алоҳида аҳамиятли томонлари бор. Масалан, рўйхатга киритилган кимёвий воситаларни барча юридик ва жисмоний шахслар томонидан белгиланган тартиб асосида республикага олиб кириш, сотиш ва сервис хизматлари кўрсатишига эркинлик берилмоқда. Шунингдек, бундан буён маҳаллий корхоналар техник шартлар асосида кимёвий воситаларни эркин ишлаб чиқариши, реализация ҳамда экспорт қилиши мумкин.\nОлимжон ЖУМАБОЕВ суҳбатлашди.\nҚишлоқ – обод, одамлар – шод\nЕтти ўлчаб бир кесиш керак


Ҳижрий 906 йил бошларида (1500 йилнинг август ойида) султони соҳибқирон Мозандарон вилоятига ташриф буюрган эдилар. Ҳукумат эгаси амир Муборизуддин Валибек жаноблари номига Ҳирот шаҳри ва унинг атрофидаги аҳолидан зарур харажат учун 100.000 динор кепакий ундириб етказиш ҳақида фармон келди. Ул жаноб шу маблағдан 50.000 динорни булукот деҳқонлари ва молдорларидан ундириб, қолган қисмини хонадон бошига сочиш йўли билан Ҳирот ичида истиқомат қилувчилардан ундиришни ўйлади. Лекин бирон ишга давлатли Амирнинг фикрисиз ва маслаҳатисиз қўл урмас эдилар. Шунинг учун ҳам ул ҳазратнинг ноибларидан бирини чақириб, бу фикр ҳазрат Навоийга етказилди. Ул киши: “Бу фурсатда халқ устига ўринсиз солиқ солишни олий даражали соҳибқирон давлатига муносиб кўрмаймиз”, дедилар ва шу вақтнинг ўзидаёқ ушбу маблағни ўзларининг хусусий пулларидан бердилар. Халқ эса ул ҳазратни дуо қилиб, унга кўпдан-кўп раҳматлар айтди...\nСултон Ҳусайн Баҳодирхон подшолиги даврида зилзила бўлиб, Ҳирот Жоме масжидининг тоқи ҳамда мақсураси бутунлай шикастланди; ул обод жой бошидан охиригача вайрон бўлди; баланд деворлари тиз чўкканларга ўхшаб букчайиб қолди; олий асар пиллапоялари сажда қилувчиларга ўхшаб юзини ерга қўйдилар, баланд шифтининг оппоқ ганчлари тўкилиб, нам тупроқ билан қоришиб кетди.\nБу аҳвол Султон Ҳусайн ҳазратларининг яқин дўсти амир Алишернинг равшан хотирига нур сочди. У зот тамоми олий ҳимматини ушбу шарофатли масжид биносини янгилаш ва асосларини мустаҳкамлаш ишларини жадаллатишга қаратди, сўнг мусулмонлар подшосидан ижозат олиб, 903 йилнинг рамазон ойи (1498 йилнинг апрель-май ойлари ораси)да дастлаб мақсуранинг қулаб тушган гумбази ва пештоқини тиклашни буюрди, сўнгра тажрибали меъморлар ҳамда мудаққиқ муҳандисларнинг маъқуллаши билан, мустаҳкам бўлмаган ўша бинони тузатишга амр қилди. Мақсура суфасининг икки томонига баланд қўш айвон ҳам қурдирди. Шу билан улкан тоқ мустаҳкамланди ва у таърифлаб бўлмайдиган даражада пишиқ бўлди. Хайру саховатли бинокор амир Алишер ўша иморатни тиклаш хусусида кўп ғамхўрлиги бўлганидан ҳар куни ўша шарофатли манзилга ташриф буюрар, кўп кунлари этакни белга қистириб, ёлланган ишчилар каби усталарга ғишт олиб берарди ҳамда бошқа юмушларни қиларди, тез-тез ўша ердаги меъморлар, усталар ва косибларга қимматбаҳо саруполар кийдирар ва уларни кўп сийлаш ва бошқа инъомлар билан хушдилу хурсанд қиларди. Шу тариқа Тангрининг қувватлаши ҳамда подшонинг чексиз ёрдами билан уч-тўрт йиллик иш олти ой муддат ичида охирига етказилди...\nБу шарофатли жоме 408 гумбаз, 130 равоқ ҳамда 444 пиллапоядан иборат.\n...Масжид 905 йил 14 шаъбон шанба (1500 йил 16 март) куни безакдан чиқарилди. Тавфиқ ва тадбир эгаси амир Алишер ўша куни катта ош берди, хатиб, имом, воиз, ҳофиз, мутавалли, ходим ҳамда иморатни битирган барча усталарни, улар қарийб 100 киши эди, ўша жойга чақиртириб зиёфат берди ва ўша пайтнинг ўзида уларнинг қобилиятли қоматини қимматли либослар билан безади...\n...Султон ҳазратлари яқин дўсти қурдирган бинолардан яна бири “Дорушшифо” рўбарўсида қад кўтариб турган “Халосия” хонақоҳи ва “Ихлосия” мадрасасидир. Бу шарофатли жой нафис безаклар ва ғаройиб ихтиролар билан ораста қилингандир. Ўртасидан суви тотли Инжил ариғи оқиб ўтади. Фазилатпаноҳ хонақоҳда ҳар куни Қуръон тиловат қилиниб, фақир ва заифларга таом берилади ва ҳар йили қарийб икки минг пўстин, чакмон, кўйлак, чолвор, тоқия ва кафш тарқатилади.


Контактларнинг тайёрлаш материаллари\n2. Контаткларнинг конструкциялари Баъзи бир маълумотлар: Контактлар раствори (раствор контактов)\nКонтактлар провали (провал контактов)\nЎзгармас ток занжирида электромагнитлар\nЎзгарувчан ток занжирида электромагнитлар\n1. Контактларнинг тайёрлаш материаллари Контактлар материалларига қуйидаги тлаблар қўйилади: 1. юқори электр ўтказувчанлик ва иссиқлик ўтказувчанлик. 2. Хаво ва бошқа газлардан коррозияланишга чидамлилик; 3. Юқори солиштирма қаршиликка эга бўлган плёнкалрнинг ҳосил бўлишига қарши чидамлилик; 4. Зарурий босиш кучини камайтириш учун, етарлича кам даражадаги қаттиқлик;6. Етарлича юқори қаттиқлик, механик емирилишни камайтииш учун. 5. Кам эрозия. 6. Юқори эриш температураси (ёйга чидамлилик) 7. Ёй ҳосил бўлиши учун етарли даражада катта ток ва кучланиш. 8. Ишлов беришнинг осонлиги ва арзон таннарх.\nКонтактлар тайёрланадиган асосий материаллар: Мис, кумуш, альюминий, вольфрам, металлокерамик материаллар (бу металларнинг ҳусусиятлари ЭТМ фани маърузалрида ёритилган).\n2. Контаткларнинг конструкциялари\nБаъзи бир маълумотлар: Контактлар раствори (раствор контактов) – контактлар узилган холидаги улар орасидаги минималь оралиқ масофа. Контактлар провали (провал контактов) – контактлар туташган холида ҳаракатсиз контактни олиб қўйилганда ҳаракатланувчи контакт силжийдиган максималь масофа. Туташувчи юзасига кўра контактлар 3 турга бўлинади: нуқтали (точечный), чизиқли (линейный), юзали(поверхностный).\nРежа: 1. Электр аппаратларининг магнит занжирлари. 2. Ўзгармас ток занжирида электромагнитлар. 3. Ўзгарувчан ток занжирида электромагнитлар. 4. Магнит матераллар. 1. Электромагнитлар аппаратларда кенг қўлланилади ва вазифасига кўра турлича конструкцияларга эга бўлиши мумкин. Магнит занжирининг асосий тушунчаларини клапан тизими ёрдамида кўриб чиқамиз(7.1- расм).\n7.1- расм. Иккита ишчи зазорга эга магнит занжир. Магнит занжирнинг харакатланувчи қисми якорь дейилади(1). Магнитловчи чўлғамлар(2) ўралган қисми (3,4) ўзакдир. Магнитловчи чўлғам магнит юритувчи куч (МЮК) хосил қилади ва бу МЮКнинг таъсирида магнит оқим пайдо бўлади. Бу оқим ҳаво зазори δ ва магнит занжирнинг бошқа қисмлари орқали бирлашиб, контурни хосил қилади. Якорь ҳаракати натижасида ўзгарадиган ҳаво зазори δ – ишчи зазор дейилади. Бу зазор орқали ўтаётган магнит оқим – ишчи оқим дейилади ва Фδ каби белгиланади. Қолган оқимлар тарқалиш оқими дейилади. Электромагнит якори хосил қиладиган куч ишчи зазор δ даги оқим билан белгиланади.\nМагнит занижир ҳисоби топшириғи қуйидагилардан иборат: 1) Тўғри топшириқ – берилган ишчи оқимни ҳосил қилиш учун ғалтак ҳосил қилиши керак бўлган МЮКни аниқлаш. 2) Тескари топшириқ – МЮКни билган холда ишчи оқимни аниқлаш.\nБу масалаларни ечиш Кирхгоф қонунларини магнит занжир учун қўллаш билан амалга оширилади. Биринчи қонунга кўра магнит занжир тугунидаги оқимлар суммаси 0 га тенг:\nКирхгофнинг иккинчи қонунини тўлиқ ток цонунига кўра ёзиш мумкин:\nбу ерда: H – магнит майдон кучланганлиги;\ndl –элементар контур узунлиги.\n- контурда таъсир этувчи МЮКлар йиғиндиси.\n-эанини ҳисобга олиб, (7.2) формулани қуйидагича ёзиш мумкин:\nбу ерда: S – магнит ўтказгич кўндаланг кесим юзаси;\nабсолют магнит сингдирувчанлик.\nМагнит сингдирувчанлик занжир материалнинг магнит ўтказувчанлигини ифодалайди.\nузунликдаги участканинг магнит қаршилиги.\nЁпиқ контурда магнит потенциали тушуви шу контурга таъсир этаётган МЮК лар йиғиндисига тенг\nl узунликдаги магнит занжир қаршилиги қуйидагича аниқланишмумкин: ерда \nсолиштирма магнит қаршилик, м/Г.\n1. Ўзгармас ток занжирида электромагнитлар.\nМасала тарзида кўриб чиқамиз.\n7.2-расм. Магнит занжир\n7.3- расмПермаллойнинг магнитлаш характеристикаси\nМагнит занжирдаги асосий магнит оқим Ф=2*10-4 Вб. Пермаллойдан ясалган ўзакнинг параметрлари қуйидагича: S1=4 cм2, S2=2,5 cм2, l1=20 cм, l2=5 cм, δ=0,5 см. w= 1000 ўрам. Занжирдаги МЮК аниқлансин.\n1. Ўзгарувчан ток занжирида электромагнитлар.\nЎзгарувчан ток электромагнит занжирлари қуйидаги ҳусусиятларга эга:\n1. Электромагнит ғалтагидаги ток ҳалтакнинг индуктив қаршилигига боғлиқ.\n2. Магнит қаршилик нафақат, S, l га, балки пўлатдаги исрофлар ва ўзакка ўралган чўлғамда қисқа туташув борлигига ҳам боғлиқ.\n3. Магнит ўзак одатда ингичка пластиналардан йиғиб ясалади.


yangifikr.com | JANJAL\nМен адашаётганим йўқ: ҳақиқатан Абдужалил Бойматов ЎИҲЖ Уставига кўра 2011 йил 6 майдан бошлаб ташкилот президенти ваколатидан ажралди ва унинг оддий аъзосига айланди. Худди шундай мен ҳам ўша санадан бошлаб ташкилотнинг вице-президенти эмасман.\nА.Бойматов замонамизнинг Вацлав Ҳавел, Нельсон Манделла ва Андрей Сахаров каби энг буюк демократларидан биридир. Бундай иддао қилишга менда тўлиқ асос бор: у ўзининг шамширдай ўткир қатор сиёсий мақолаларида Ислом Каримов, Муҳаммад Солиҳ ва Абдураҳим Пўлатовлар демократияга ҳеч қандай алоқалари йўқлигини аёвсиз исботлади. Бу уч одамдан А.Бойматов мақолаларида номининг кўп учраши бўйича биринчи турган Муҳаммад Солиҳ демократ дейилишга умуман ҳаққи йўқ.\nА.Бойматовнинг ноёб таланти у ЎИҲЖнинг президенти этиб сайлангандан кейин очилди, яъни президентлик лавозимини эгаллагач, у сиёсий публицистикага – жамият ва давлат ҳақидаги фанга – боши билан шунғиб кетди. Тўғри, А.Бойматовнинг мақолалари инсон ҳуқуқларини ҳимоя қилишга зиғирнинг гулича ҳам алоқаси йўқ эди. Ҳукумат тўраларидан А.Бойматовга ариза тушганми-йўқми аниғини билмаймиз, бироқ унга на “Эрк” партияси ва на-да “Бирлик” партияси аъзоларидан: “Бизнинг лидерлар ҳечам ўз лавозимларини бошқаларга беришни истамаяптилар; биз қийналиб кетдик; бу мустабид лидерлардан қутулишда ҳуқуқларимизни ҳимоя қилинг!” деган ариза тушмаганини аниқ биламиз. Бироқ ҳақиқий демократ бўлган инсонга бунинг фарқи йўқ: у бутун вужуди ва нафрати билан шамширини ялонғочлаб жангга киришиши керак!\nФалсафанинг асосий қонунларидан бири:\n“Ҳар қандай сифат (ёки жараён) ўз ривожланишида қандайдир чўққи ёки тубанликка эришгач, янги даражадаги бошқа сифат (ёки жараён)га – ўз қарама-қаршиси (инкори)га ўтади” дан иборатдир. (1)-мис., физика-кимъёвий жараён сифатида чекланган ҳажмдаги сувни қиздириш қаралса, маълум бир вақтдан кейин сув ўзининг инкори (буғ)га айланади. (2)-мис., ижтимоий-сиёсий жараён сифатида партия лидери танқидига бағишланган мақолалар мажмуаси қаралса, икки-уч мақола ўқувчида муаллифга нисбатан хайрихоҳлик уйғотиши мумкин, бироқ шу руҳдаги мақолалар кўпайган сари ўқувчилар орасида муаллифга нисбатан олдинги муносабатнинг қарама-қаршиси, яъни унинг иддаоларини қабул қилмаслик келиб чиқиши табиийдир.\nДемократик иддаоларини баён қилган ҳолда президент А.Бойматов бир-икки марта “Озодлик” радиосидан чиқиш қилиб, бир-икки мақоласини сайтларда эълон қилиб бас қиладиган одам эмаслигини яхшигина намойиш қилди. Натижада унинг сиёсий публицистикаси инқирозга учради. Одамлар: “Бу – ҳуқуқбонми ёки ҳукуматнинг ёлланган агентими?” дея сўрай бошладилар.\nА.Бойматов менга ҳар куни, баъзи кунларда бир неча марта скайп орқали қўнғироқ қилар ва асосан икки масала: Муҳаммад Солиҳнинг демократ эмаслиги ва диндорлар Ўзбекистонда ҳукумат тепасига келишса мамлакатда улар шариатни жорий қилишлари ҳақида гап очар эди. Мен жисмоний оғир аҳволда бўлишимга қарамасдан бошида, узоқ сўҳбатларимиз чоғида, унга унинг хатоларини тушунтиришга ҳаракат қилдим. Бугун тушунтирсам, эртаси куни “ассаломуалайкум”дан кейин у яна ўзининг ўша икки “масаласи” ҳақида гап бошлар эди. Охири мен уни, тишимни тишимга қўйиб, индамасдан тинглашга ўтдим. Бир куни: “Абдужалил, Сиз яхшиси ўзингизга ўхшаш бир одам топинг ва шу икки масалангизни истаганча ўша одам билан муҳокама қилаверинг. Мен бу икки масалада ўз позициямни Сизга кўп марталаб айтганман, мени тинч қўйинг” дейишга мажбур бўлдим.\nҲозирги кунларда А.Бойматов тўлиқ сукутга кетди. У мен билан алоқани тамоман узди. У менинг бирорта хатимга жавоб ёзаётгани йўқ. Мен қуйида унга ёзган баъзи хатларим матнини келтирмоқчиман. Мана улар:\nТашкилотимизнинг 2-Конгрессини ўтказиш вақти ўтиб кетаяпти. Мен уни июньнинг охири-июльнинг бошида ўтказиш лозим деган фикрга келдим. Бу – ёзиш-чизиш ва бошқа ташкилий ишларни бажарадиган менинг келиним ва ўғлимнинг отпускага чиқиши билан боғлиқ.\nСиз 2 йиллик ҳисобот тайёрлашга киришинг. Бугун мен аъзоларимизга хабар бера бошлайман. Ҳамма ўз ҳисобидан келади. Банкда 360 евро пул бор, холос. Агар кичик бир грант гаплашсангиз ёмон бўлмас эди. Бўлмаса – имконини топган одамлар ўзи келади. СКАЙП-онлайн уюштиришимиз мумкин. Сизнинг ҳисоботингизни одамларимизга тарқатишимиз керак. Одамларимиз ўқиб ўз фикрини олдиндан билдирса яхши бўлади. Ҳисобот ёзишингизга қанча вақт керак бўлади? Кун тартибини ҳам ўйлаб ёзиб юборинг. Менинг фикримча:\n1) Президент ҳисоботи муҳокамаси ва уни баҳолаш;\n2) Президент ва вице-президент сайлови;\n3) Ташкилот номига “Абдуманноб Пўлатов номли” деган сўзларни қўшиш; агар бу таклиф қабул қилинса, Уставга киритиш;\n4) Ташкилотнинг бошқа мамлакатларда филиалини тузиш бўйича конкрет таклифлар;\n5) Турли масалалар.\nШу конгрессда мен отставкага чиқмоқчиман. Ўрнимга одам излаяпман. Мендан ҳеч ким хафа бўлмаса керак.\n2011 йил – Конгресс ўтказиладиган йил ва уни ўз вақтида ўтказиш керак. Сиз табиатан демократ одамсиз, ҳаммамиз шу тузум учун курашиб келганмиз. Бироқ Сиз негадир Конгрессга қизиқиш билдирмаяпсиз. Асли уни ташкил қилиш ва ўтказишга Сиз президент сифатида бош бўлишингиз керак эди. Ундай бўлиб чиқмади. Касал ҳолатим билан Сизнинг ишингизни мен қилишимга тўғри келаяпти. Сиз бошқаларни нодемократликда айблаб келасиз, бироқ ўзингиз ҳақиқий демократ сифатида намуна кўрсатаётганингиз йўқ.\nТашкилотимиз офиси Angers шаҳрида – бу уставда ҳам қайд этилган. Конгресс шу шаҳарда ўтади ва унга Сиз келишингиз зарур. Биринчидан, Сиз ҳаракатдаги президентсиз. Иккинчидан, Сиз кўп марта “Мени олиб ташланг, мен президентликни топшираман” деган гапларни қилгансиз, гўёки ташкилот меникидай. Демократик ташкилот бўлгани учун Конгрессда президент сайлови ўтказилиши керак ва у альтернатив асосда бўлиши керак. Агар Сизда ҳақиқатан президентликдан кетиш ниятингиз бўлса, у ҳолда ўрнингизга одам топганингиз маъқул. Вақт эса оз қолаяпти.\nБерлин Қурултойи (БҚ) масаласида Сиз қаттиқ адашдингиз. БҚ бировнинг оддий тўйи эмас, у сиёсий тадбир бўлиб, ё Ўзбекистонда катта ўзгаришларни юзага келтиради, ё мағлуб бўлади. Бу ташкилотнинг юзага келиши тарихий аҳамиятга эга. Агар шундай бўлмаганда эди, Ўзбекистон ҳукумати бугунгидай саросимага тушмаган бўлар эди. ЎИҲЖ Ўзбекистонда биринчилар қаторида тузилган демократик ташкилот бўлгани учун у ҳар бир тарихий аҳамиятга эга бўлган воқеаларга ўз вақтида ўзининг муносабатини билдириши керак. Шунинг учун ҳам БҚ ташкилотчилари менга мурожаат қилишганда мен уларни Сизга жўнатдим. Сиз ташкилот позициясини ҳеч бўлмаганда ярим бетлик баёнот чиқариб билдиришингиз керак эди. Сиз оғзаки жавоб бергансиз. Оғзаки айтилган гап тарихда сақланмайди. Келажак авлодлар ва тадқиқодчилар учун фақат ёзма баёнот ҳужжат бўлади.\nБҚдан олдин мендан “БҚга ЎИҲЖдан ким қатгашади?” деб сўоашганда мен Сиз ва бир қатор одамларимизни айтдим. Шу жумладан Ҳазратқулни ҳам. Ҳазратқул ЎИҲЖга биринчи кунлардаёқ аъзо бўлган ва инсон ҳуқуқлари бўйича кўп ишлар қилган. Кимларни БҚга тавсия қилишга Сиздан бошқа менинг ҳам ҳуқуқим бор. Мен тавсия қилдим – нима, мен жиноят қилдимми? Сиз БҚга нисбатан нотўғри муносабатда бўлганингиз учун мен маъулиятни бўйнимга олдим ва Ҳазратқулга мен ваколат бердим. Сиз барча иддаоларингизни Ҳазратқулга эмас, менга қаратинг. Конфронтация қилмоқчи бўлсангиз, биринчидан, ютқизасиз, иккинчидан, Самандар Самарқандийнинг иддаосини тасдиқлаган бўласиз. Ваҳоланки, кашани Сиз қилгансиз, мен эса Сизни шиддат билан ҳимоя қилганман. Сиз ўта чегараланган одамсиз, Сизда бағрикенглик йўқ, аслини олганда демократликка зид бўлган бошқалар эътиқодига чидамсизлик юксак.\nБиз Сизни Конгресс куни кутамиз. Бир кун олдин келсангиз батафсил гаплашиб оламиз.\nМендан хафа бўлманг, ҳарҳолда менинг Сиздан ёшим ҳам, ҳаётий, сиёсий ва ҳуқуқбонлик тажрибам кўпроқ. Ҳисоботни тезлаштиринг, одамларга ўқиш учун тарқатишимиз керак.\nМен билан алоқани узганингиз яхши бўлмади. “Кирадиган эшигингни қаттиқ ёпма” деган ҳикмат бор. Майли, ўзингиз биласиз. Масалага ўтаман.\nСизнинг “Замондош-ТВ”га берган интервьюнгизни эшитдим ва кўрдим. “Толиб ака мен билан алоқани узди, мен 8 марта скайп ва телефон орқали қўнғироқ қилдим – жавоб бермади” деб ғирт ёлғон гапирибсиз. Мен компьютер олдида ўтирсам скайп чақираётганини билишим мумкин. Ўшандаям – кўрсам, чунки менда звук.колонка йўқ. Менинг аҳволм шу даражадаки, сутканинг камида 15-16 соатида ётган бўламан. Телефон Сиз кўрган ва ўтирган залда туради: (1) қўнғироқни ё эшитмайман; ё (2) етиб бораолмайман. Деярли ҳар куни уйда бир ўзим қоламан. Мени ўзингиз каби навқирон йигит деб ҳисоблаётган бўлсангиз – адашасиз.\nСизнинг ва менинг ваколатларимиз устав бўйича ҳақиқатан ҳам тугаган. Ҳозир иккаламиз ҳам ташкилотнинг оддий аъзолари мақомидамиз. Сиз – ҳақиқий демократсиз. Бу – аксиома. Шундай экан, президент сифатида ҳар замонда уставга бир қараб, унда Сизнинг зиммангизга юклатилган вазифаларни қилишингиз керак. Конгрессни ташкиллаштириш айнан Сизнинг вазифангизга киради. 6 май яқинлашгач, Сиз: “Менинг ваколатим тугаяпти, янги Конгресс чақиришимиз лозим” деган фикр биринчи навбатда Сизда пайдо бўлиши керак. Мен кутдим, вақт ўтди, Сиздан садо чиқмади, ва мен ҳаракат бошладим. Нега буларни ТВда гапирмадингиз? Бу ҳам демократиянинг бир қиррасими? Икки йил давомида Сиз ЎИҲЖнинг нечта ҳужжатини ўзбек ва рус тилларида ёздингиз? Уларнинг аксариятини мен ёзганман, Сизнинг номингиздан тарқатилган. Интервьюнгизда менинг ҳам қилган меҳнатимни (оғир ахволда бўлишимга қарамасдан) айтиб ўтсангиз бўлмасмиди? Мени фитначи дейишга уялмадингизми? Менинг энг ашаддий душманларим ҳам мени ҳеч қачон фитначи деб аташга ботина олмаган. Шуми Сизнинг демократлигингиз?\nҚатнашасизми-йўқми, Худо хоҳласа, 2-Конгрессни ўтказамиз. Сиз илгари икки гапнинг бирида: “Мен президентликдан кетаман, хоҳласаларинг мени президентликдан олиб ташланглар” деб айтиб келдингиз. Ё бу гап ёлғонми? Мана келинг, мажлисни олиб боринг. Конгресс кимни сайласа – ўша бўлади. Бироқ “Мен 20 та одам олиб борсам, Толиб ака 40 та одам тўплайди ва мени олиб ташлайди” деганингиз, бу – ҳақиқий фитна: (а) Сиз 20 та аъзомизни олиб кела олмайсиз, мен эса 40 сини йиға олмайман; (б) бу гапингиз Сиз ўзингизда ишонч йўқлигининг белгисидир.\nИкки йил давомида қилган ишларингизни умумий махражга келтирилса, Сиз асосан икки иш билан шуғулландингиз: (1) сиёсий мақолалар ёзиш ва (2) интернет бўйлаб мақолалар тарқатиш. Буларнинг иккиси ҳам инсон ҳуқуқларини ҳимоя қилишга алоқаси йўқ.\n(1): ҳар бир одам сиёсий масалалар бўйича ўз фикрини айтиш, ёзиш ва тарқатиш ҳуқуқига эга. Бироқ Сиз ўз маволаларингизнинг остига “ЎИҲЖнинг президенти” деб ёзиб келдингиз. “Фалончалар демократ эмас” дея мақола ёзиш инсон ҳуқуқларини ҳимоя қилишга нима алоқаси бор? Ё Сизга “Эрк” ва “Бирлик” партияси аъзолари: “М.С. ва А.П. раҳбарликдан кетмаяпти, улар бизнинг ҳуқуқимизни паймол қилаяпти, бизни ҳимоя қилинг” деб мурожаат қилишганмиди? Сизнинг бу мақолаларингиздан фақат битта ташкилот зарар кўрди – ЎИҲЖ, холос. Самандар Самарқандий балки тўғри ёзаётгандир? Кейинги пайтда мен ҳам ўйланиб қолдим!\nҲисоботни қачон жўнатасиз? Ҳисоботга: “Мен шунча сиёсий мақола ёздим, шунча мақола тарқатдим” деб ёзиб юрманг – уятга қоласиз.\nСиз алоқани тамоман узиб қизиқ бир вазият шакллантираяпсиз. Мени 2-Конгресс ўтгандан кейинги даврда, Сиз президент бўлиб қайта сайлансангиз, ҳозир Сиз аразлашиб юрган одамлар билан қандай ишламоқчи бўлаётганингиз қизиқтиради. Узоққа бормайлик, масалан мен билан қандай ишлайсиз? Орамизда муносабат қандай бўлиши мумкин? Дўстона бўлишига мен ишонмайман. Сиз мени фитначи деб эълон қилдингиз, ваҳоланки мени шу давргача ҳеч ким, ҳатто мени ўзига душман деб ҳисоблайдиган одамлар ҳам, фитначи деб эълон қилмаган. Мен, масалан, Сиз билан илгаригидек бирга ишлашга ўзимда куч топа олмасам керак.\nКонгресс бўладиган кун яқинлашаяпти, бироқ Сиз ҳанузгача ҳисоботни юбормадингиз. Қачон юборасиз? “Абдужалил Бойматов президент сифатида нима ишлар қилди?” деб одамлар менга мурожаат қилишаяпти. Ҳатто бир аъзомиз (Баҳодир бўлса керак): “Интернетда мақола тарқатиш учун президент бўлиш шарт эмас” деб ёзибди. Шундай аъзоларимиз билан қандай ишлайсиз?\nНодир Ахатов Конгрессда Сизнинг номзодингизни қўйишини ва Сизга овоз беришини эълон қилди. Сизнинг номзодингиз Конгрессда қўйилади. Шунинг учун Сиз Конгрессда қатгашишингиз керак. Конгресс Angers шаҳрида бўлади. Сиз изчил демократ сифатида ўз номзодингиз учун курашишингиз керак. Шунинг учун “Қайтиб кирадиган эшигингни қаттиқ ёпма” деган мақолга амал қилишингизни маслаҳат бераман.\nАбдужалил, нега сайтимиз ўчиб кетган? Ким ва нима мақсадда қилган буни?\nАбдужалил, сайтни тузатинг, акс ҳолда катта гап-сўз бўлиши мумкин.\nТ.Я. (Таклифнома илова қилинган)\nАссаломуалайкум ташкилотимиз аъзолари!\nЎзбекистон Инсон Ҳуқуқлари Жамиятининг 2-Конгресси ечган масалалар, ўйлашимча, ўз ичида ҳам, ҳуқуқбонлик ҳаракатида ҳам, ва асосийси, Ўзбекистон ичида ҳам сезиларли ўзгаришлар қилади. 2006 йилнинг ўртасидан кейин ташкилотнинг иши кескин инқирозга учради ва бунинг юз беришида айб асосан менинг бўйнимдадир. Ташкилотга янги кучлар келиши пайти етди.\nСизнинг диққатингизга мен 2-Конгресснинг КУН ТАРТИБИни ҳавола этмоқчиман ва олдимиздаги икки ҳафта ичида Сиз ўз фикр ва мулоҳазаларингизни ёзиб юборасизлар, деган умиддаман. Қуйида мен Кун тартибининг баъзи масалаларига ўзимнинг қарашларимни қисқа ҳолда айтиб ўтмоқчиман.\n3.1. Бу масалада иккинчи фикр ҳам бор, яъни вице-президентлар сони 3 та бўлиши керак деган.\n1-вице-президент Ўзбекистон ичида фаолият олиб боради;\n2-вице-президент МДҲ давлатлари (Россия, Қозоғистон, Қирғизистон, Тожикистон, Украина ва б.) бўйича иш олиб боради;\n3-вице-президент Ғарбдаги демократик давлатлар бўйича ишлайди.\n1-вице-президент лавозимида албатта Ўзбекистонда муқим яшайдиган аъзомиз ишлаши керак. Бу – ўта муҳим лавозим ва ташкилотнинг барча структура ва лавозимли шахслари мазкур вице-президентга кўмаклашиши лозим.\n2-вице-президентлик лавозими ҳам жиддий ишдир. Миллионлаб ватандошларимиз МДҲ давлатларида кўп ҳолларда ҳақсиз-ҳуқуқсиз юрган, ватандаги ҳукумат уларни ҳимоя қилмаётган бир пайтда ҳуқуқбонлик ташкилотлари уларнинг биринчи ёрдамчиси бўлиши керак. Ватандошлардан ташқари Қирғизистон, Тожикистон, Туркманистон ва Қозоғистон каби мамлакатларда ҳақсиз-ҳуқуқсиз яшаётган миллатдошларимизни ҳам унутмаслигимиз керак. ЎИҲЖ халқаро ташкилот бўлгани учун бу вазифа биринчи навбатда унинг зиммасига тушади.\n3.2. Абдуманноб Пўлатовни мен яхши биламан. ЎИҲЖ тарихида Абдуманнобнинг ўз ўрни бор. Биринчи навбатда у шу ташкилотни тузган инсондир. У 1991 йили бу ишга киришганда биз, 10-15 бирликчилар, унинг ёнида сафдош бўлганмиз. Унинг сай-ҳаракати билан 1992 йил 2 февралда ташкилотнинг таъсис Қурултойи, 1996 йил 6 сентябрда 2-чи Қурултойи ўтказилди. Ҳаммамизнинг ўзимизга яраша хато ва камчиликларимиз бўлганидек Абдуманнобнинг ҳам шундай хато-камчиликлари бор эди. Бироқ ҳуқуқбонлик соҳасида Абдуманнобнинг қилган ишлари унинг хато-камчиликларини минг карра ювиб кетади.\nДунёда асосчининг номи берилган (вафотидан кейин) ҳуқуқбонлик ва бошқа соҳадаги ташкилотлар жуда кўп. Мас., Швейцарияда Мартин Энналс номидаги ҳуқуқбонлик ташкилоти бор (ватандошимиз Мўътабар Тожибоева шу ташкилотнинг мукофотини олган).\nМенинг фикримча ҳозир орамизда йўқ бўлган Абдуманноб Пўлатовнинг номи ташкилотимизга берилса айни муддао бўлади.\nМенинг бу ташаббусимни барчангиз чин сидқи-дилдан қўллаб-қувватлайсиз деган умиддаман.\n4.4. Ҳарбир инсоннинг ўз ички ресурслари бўлади ва бу ресурс қачондир тугайди – буни инсоннинг ўзи сезиши керак. Мен ички ресурсларим тугаганини сездим. Мухолифат ҳаракатидаги бир лидер “Толиб аканинг ресурси тугаган” деб илгарироқ адашмасдан ёзган ҳам эди. Мен ЎИҲЖни имконим қадар бирмунча вақт яхшими-ёмонми бошқардим. Бировга ёқдим, бировга ёқмадим. Менинг ёшим 70 дан ошди, соғлиғим, хусусан кўзим кескин ёмонлашди. Бошқача айтганда, яқинда мен ҳақимда муҳтарам Васила Иноятова ёзганидек “шартим кетиб партим қолди”. Ёшларга йўл бериш вақти келди ва балки 10 йилча ўтиб ҳам кетди. Буни мени ҳурмат қилган аъзомиз ҳам, ҳурмат қилмаган аъзомиз ҳам яхши тушунади. Шунинг учун Конгресс бир овоздан менинг истеъфомни қабул қилади деган умиддаман.\n(Мазкур мактуб ташкилотнинг 20 дан ортиқ аъзоларига, хусусан А.Бойматовга ҳам жўнатилган).\n1. Конгресснинг очилиши.\nМажлисни олиб бориш учун 2 кишидан иборат Ишчи Ҳайъати сайлаш -10 мин.;\n2. ЎИҲЖнинг ўтган 2 йиллик даврдаги фаолияти ҳақида ҳисоботни тинглаш – 20 мин.;\n3. ЎИҲЖ Низомига ўзгартириш ва қўшимчалар киритиш – 60 мин.;\n3.1. Вице-президентлар сонини 2 тага ўзгартириш: 1- Ўзбекистон бўйича; 2 – Ўзбекистон ташқарисидаги давлатлар бўйича;\n3.2. Жамият номини “Абдуманноб Пўлатов номидаги Ўзбекистон Инсон Ҳуқуқлари Халқаро Жамияти” деб ўзгартириш;\nТАНАФФУС – 20 мин.;\n4.4. Толиб Ёқубовнинг истеъфоси – 60 мин.;\nТУШЛИК – 60 мин.;\n5. Жамиятнинг Шавриқ Рўзимуродов номли мукофот фондини ташкил қилиш – 20 мин.;\n6. Жамиятнинг «Ўзбекистон Халқ Ҳаракати»га расмий муносабати – 15 мин.; 14.25 – 14.40\n7. Бошқа масалалар – 60 мин.;\nҲозирги кунларда А.Бойматов тўлиқ сукутга кетди. У мен билан алоқани тамоман узди. У менинг бирорта хатимга жавоб ёзаётгани йўқ.\nОхири бахайр бўлсин. Бироқ чуқур сукутнинг инкори чуқур жанжалдир. А.Бойматов айни кунларда қандай келажак режалар тузаётганини айтиш қийин. 2-Конгресс тинч, конструктив руҳда ўтишига максимал даражада тўсқинлик қилишга эришиш унинг асосий режаси эканлигини башорат қилиш қийин эмас. Афсусли жойи шунда-ки, ташкилотимизнинг баъзи аъзолари буни тушунишни истамаяптилар.\n0 #5 yahoo 01.07.2011 16:54\nUlgan odam tugrisida yoımon gapirish kerakmaydi, ammo muholifat ichida Abdumannop Pulatovning obrusi bulmaganini aytish haqiqatni aytish buladi. Uning atrofida deyarli hech kim yoq edi, chunki giybat-fisqu fasod bilan yashab utgan kishilar ichida yashab, ulardan bittasi bulib qolgandi uning uzi ham. Tolib Yoqubovning tashkilotga bu ismni qoyish istagi orqasida nima borligini hech tushunmadim.\n0 #4 Норвей 01.07.2011 15:50\nДемак Толиб Якубов Абдирайим жинни билан алокани яна тикламокчи.\n0 #3 Метин 01.07.2011 15:48\nНега энди Пулатовни номи, жудям бир обрули булган ташкилотга куйилиши керак экан? Толиб ака сиззи хурмат киламиз лекигин, Абдуманнобни номи ташкилотингизга яхшилик олиб кемайди.\n0 #2 nom 01.07.2011 14:43\nNİMAGA ENDİ TASHKİLOT BİROVNİNG NOMİGA QOYİLİSSHİ KERAK? BU KOMMUNİSTCHA USLUBLARDAN QACHON QUTİLAMİZ BİZ?\nTOLİB AKA YAXZSHİ INSON, AMMO BUNAQA NARSALARNİ AYTİB ODAMLARNİNG GASHİNİ KELTİRYAPTİ, AXİR BNDAN BOSHQA MUAMMOSİ QOLMADİMİ BU HUQUQCHİLARNİNG ?\n#1 Kamollidin 01.07.2011 13:54\nAbdumanop Pulatov umrining oxirida Islom Karimovga xat yozib kechirim so’raganini uning akasi Abdurahim Pulatov uning qirq kuniga bag’ishlab Harakat saytida yozib chiqqandilar. Abdumannop aka umrining oxirgi yillarida Islom Karimov rejimi tomonida edilar. Andijon voqealarida ham u Islom Karimovni ochiq zashita qilgandilar. O’IHJ bulsa antikarimovchi. Doim unga qarshi kurashib kelgan. Shuning uchun bu tashkliotga Abdumannop akaning nomini berish u kishining ruhini chinqiratish buladi. Men u kishi yaqindan bilardim. Sudimda expert sifatida qatanshgandilar . (bepul emas).Tolib aka bunday gunohni buyningizga olmang. Tashkilotga eng munosib nom bu sizning nomingiz. Chunki siz doim karimov rejimiga qarshi turdingiz. Bu tashkilotning diktaturaga qarshi bulgan simvolini uldirmang.\nHurmat bilan muxlisingiz Kamolliddin.\nThis entry was posted on July 3, 2011 at 10:59 am and is filed under Abdujalil Boymatov, Talib Yakubov.\tYou can follow any responses to this entry through the RSS 2.0 feed. You can skip to the end and leave a response. Pinging is currently not allowed.


ЎзА - Сайёр суд мажлиси маҳаллада бўлиб ўтди\n01.02.2018 20:02 Чоп этиш версияси\nСайёр суд мажлиси маҳаллада бўлиб ўтди\nЖиноят ва ҳуқуқбузарликлар профилактикаси куни муносабати билан Фарғона вилоятида ҳам турли тадбирлар ўтказилмоқда. Аҳоли ўртасида кенг кўламли тушунтириш ишлари олиб борилиб, илгари очилмай қолган жиноятлар фош қилинмоқда. Айбдорлар иши бевосита одамлар кўз ўнгида сайёр суд мажлисларида кўрилаётир.\n– Мамлакатимизда ҳуқуқий демократик давлат, фуқаролик жамияти барпо этиш жараёнида қонун ва адолат устуворлигини таъминлаш энг муҳим вазифалардандир, – дейди Жиноят ишлари бўйича Марғилон шаҳар суди раиси Мансуржон Иброҳимов. – Судни адолат қўрғонига айлантиришга қаратилган саъй-ҳаракатлар изчил давом эттирилмоқда. Ўзбекистон Республикаси судьяларининг мамлакат халқига мурожаати қабул қилинди. Унда, жумладан, “Судни том маънода “Адолат қўрғони”га айлантиришда бор билим ва тажрибамизни сафарбар этамиз. Судга борган ҳар бир фуқаро фақат адолат топишига кафолат берамиз”, дейилади. Бунга эришиш осон эмас, албатта. Бунинг учун онгимизда – адолат, тилимизда – ҳақиқат, дилимизда эса поклик устувор бўлиши талаб этилади.\nСудьялар томонидан аҳоли билан очиқ мулоқотлар ташкил этилаётгани, маҳалла, корхона ва ташкилотларда сайёр суд мажлислари ўтказиш йўлга қўйилгани тизимнинг очиқлигини таъминлаш билан бирга, аҳолининг суд тизимига, адолатга, давлатга ишончини оширишга хизмат қилмоқда. Жиноят ишлари бўйича Марғилон шаҳар суди томонидан 2017 йилда 1 минг 331 маъмурий ва жиноят ишлари сайёр суд мажлисларида кўриб чиқилди.\nМарғилон шаҳар Увайсий номидаги маҳалла фуқаролар йиғинида бўлиб ўтган сайёр суд мажлисида А.Асқаровнинг жиноят иши кўрилди. Мазкур маҳаллада яшовчи А.Асқаров ўзининг яшаш хонадонида “дўстлари” билан ўртага пул тикиб, қимор ўйинини ташкил қилган. Қонунга хилоф равишдаги бу ҳолат ички ишлар бўлими ходимлари томонидан фош этилди.\nКенг жамоатчилик иштирокидаги сайёр судда Асад Асқаровнинг ана шу қилмишлари атрофлича кўриб чиқилди. Албатта, жиноятга жазо муқаррар. Суд мажлисида судланувчининг чин дилдан пушаймонлиги, оилавий шароити ва маҳалла фуқаролар йиғини раисининг кафолат хати инобатга олинди. Унга уч йил озодликни чеклаш билан боғлиқ жазо тайинланди. Бу А.Асқаров учун бир имконият. Агар у бундан тўғри хулоса чиқариб, маҳалла учун меҳнат қилса, бирор ишнинг этагини тутса, ишончни оқлайди.


— Ҳа, албатта. Мен ҳам, легионерлар ҳам ҳеч қаерга кетолмадик. Айни пайтда машғулотларни бошлаш учун расмий равишда рухсат берилишини кутяпмиз. Менимча, Ўзбекистонда июнь ойи ўрталарида чемпионат тикланса керак. Бу ерда касалланганлар сони камаймоқда. Аста-секин барчаси изга тушмоқда. Дўконлар, бозорлар очилмоқда. Шу боис, футбол ҳам қайтишига умид қилса бўлади. Албатта, ўйинлар мухлисларсиз ўтади.\nМанба: www.Rusfootball.info, pfcnavbahor.uz\nТемурхўжа Абдухолиқов: Ҳозирча ҳаммаси ажойиб


Ўзбекистон 18 та давлатга гилос экспорт қилди\nДавлат статистика қўмитаси маълумотларига кўра, 2020 йил 1 июль ҳолати бўйича жами 31,3 минг тонна гилос меваси экспорт қилинган (ўтган йилнинг шу даврига қараганда 14,6 минг тоннага кўп). Хусусан, қарийб 61 миллион АҚШ долларига тенг бўлган гилос меваси 18 та хорижий мамлакат бозорларида сотилган. Бугунги пандемия шароитида бу ижобий ҳолат.\nЭътиборлиси, бу йил ўзбек гилоси Германия, Литва, Люксембург, Мўғулистон, Ўмон, Корея ва Таиланд давлатларига ҳам экспорт қилинган.\nКиритилди: 10:51 20.07.2020. Ўқилди: 2346 марта. Фикрлар сони: 0 та.


БАЙТУЛМОЛ - | Hizb-Uzbekiston.info\nБайтулмолнинг доимий киримлари ўлжа, ғанимат, хирож, жизя, умумий мулкнинг барча турдаги киримлари ва давлат мулкидан тушган фойдалар, ушрлар, конлар, рикознинг бешдан бири ва закот молларидир. Фақат закотлар байтулмолнинг алоҳида хазинасига қўйилиб, Қуръонда зикр қилинган саккиз жойгагина сарф қилинади. Хоҳ давлат ишлари бўлсин, хоҳ уммат ишлари бўлсин, уларнинг шу саккиз ўриндан бошқасига сарфланиши мумкин эмас. Имом (халифа) ўз раъйи ва ижтиҳоди билан шу саккиз жойдан хоҳлаганига бериши мумкин. Улардан фақат биттасига бериши ҳам, ҳаммасига бериши ҳам жоиз, умумий мулкларнинг киримлари байтулмолнинг алоҳида хонасига йиғилиб, бошқаларидан ажратиб қўйилади. Чунки улар ҳамма мусулмонларнинг мулкидир. Халифа уларни ўз раъйи ва ижтиҳоди билан, шариат ҳукмларига амал қилгани ҳолда, мусулмонларнинг фойдасига ишлатади.\nБайтулмолнинг ҳақларидан ҳисобланувчи бошқа моллар бир-бирлари билан аралаш қўйилиб, давлат ва уммат ишларига ҳам, мазкур саккиз ўринга ҳам, давлат лозим топган бошқа жойга ҳам сарфланиши мумкин. Бу моллар фуқаронинг эҳтиёжларига етса, етди. Етмаса давлат ўз зиммасидаги вазифани бажариш учун мусулмонларга солиқ солади. Солиқ солиш шариат белгилаб берган тарзда бўлади. Мусулмонларнинг гарданидаги фарзни адо этиш учун давлатга пул керак бўлса, унинг мусулмонларга солиқ солишга ҳаққи бўлади. Майитнинг қарзини узиб қўйиш каби мусулмонларга вожиб бўлмаган ишларда эса, давлатнинг солиқ солишга ҳаққи йўқ. Байтулмолда пул бўлса, узиб қўяди, бўлмаса, бу мажбурият давлат гарданидан соқит бўлади. Қуйидаги ҳолатларда давлатнинг солиқ солишга ҳаққи бўлади:\n1. Байтулмолнинг гарданидаги фақирлар, мискинлар ва мусофирларнинг ҳаққини бериш ва жиҳод фарзини адо этиш учун;\n2. Амалдорларга маош бериш, аскарларни таъминлаш каби байтулмолнинг гарданидаги вожиб харажатларни бадал тарзида қоплаш учун;\n3. Йўллар қуриш, сувлар чиқариш, масжид-мадрасалар, шифохоналар солиш каби уммат учун зарур бўлган, йўқ бўлса, умматга зарар етадиган ишлар сингари байтулмолнинг гарданидаги чиқимларни бадал тарзида эмас, манфаат ва мурувват тарзида қоплаш учун;\n4. Мусулмонларнинг устига қўққисдан келиб қоладиган очлик, тўфон, зилзила, душман ҳужуми каби офатларни даф қилиш сингари байтулмолнинг гарданига зарурат тарзида юклатилган харажатларни қоплаш учун;\n5. Юқоридаги тўрт ҳолатдан бири туфайли бўладими ё улардан келиб чиқадиган бирор иш туфайли бўладими ёки умуман шариат мусулмонларга вожиб қилган бирор ҳолат туфайли бўладими, хуллас барча мусулмонларга вожиб бўлган вазифани адо этиш мақсадида олинган қарзларни тўлаш учун ҳам солиқ солинади.\nУшр йиғувчининг аҳли ҳарб ва аҳли аҳддан йиғиб олганлари, умумий мулк, давлат мулкидан келган ҳамда меросхўри йўқ кишилардан мерос бўлиб қолган маблағлар ҳам байтулмолнинг киримлари ҳисобланиб, фуқаронинг манфаати учун сарфланади. Байтулмолдаги маблағлар сарфланиши лозим бўлган ўринлардан ортиб қолса, қаралади: Агар у ўлжадан келган бўлса, одамларга ҳадя тарзида бўлиб берилади. Агар у жизя ва хирождан келган бўлса, келгусида юз бериши мумкин бўлган ҳодиса учун олиб қўйилади. Лекин гарданида жизя ва хирож мажбурияти бўлган одамлардан соқит қилинмайди. Негаки, шаръий ҳукмга кўра жизя қўлдан олинади, хирож эса кўтаришига қараб ерга солинади. Агар у закотдан йиғилган бўлса, то сарфлаши керак бўлган саккиз ўриндан бири топилгунига қадар байтулмолда сақлаб турилади. Агар ортиб қолган маблағ мусулмонларнинг гарданига юклатилиши керак бўлган тўлов мажбуриятидан бўлса, улар бу мажбуриятдан озод этиладилар.\nБАЙТУЛМОЛ ЁЛЛАНУВЧИНИНГ ҚИЛАДИГАН ИШИ ЕРЛАРГА ОИД ҲУКМЛАР КАПИТАЛИСТИК ШИРКАТЛАР\nTagsБайтулмолкиримлар“Исломда иқтисод низоми”\nҲизб ут-Таҳрир-Иордания вилояти «Қуддус учун ғазаб изҳор этиш» номли норозилик намойишларини ўтказди\nТо Пайғамбарлик минҳожи асосидаги рошид Халифалик барпо бўлмагунча Ўзбекистон аҳлидан зулму зўравонлик ҳаргиз кўтарилмайди


Корея маданиятини тушунишга ёрдам берадиган ўн икки сўз - Daryo\n12:08, 10.04.2020 10054\nКорея маданиятини тушунишга ёрдам берадиган ўн икки сўз\n«Эгё» қандай маданият? Ёлғиз овқатланиш бахтсизлик белгисими? Университет дипломи омадли никоҳга сабаб бўладими? Нега корейслар нохуш хабарларни кечқурун айтади? Аrzamas сайтида корейс маданиятини тушунишга ёрдам берадиган 12 сўз таҳлил қилинди.\nКузатувчанлик, суҳбатдош ниятини тез англаш, яна ҳам тоғрироғи «кўздан уқиш» маъносини билдиради.\nКорейсча сўзлар ичида энг таржимаси қийини ва машҳур ифодалардан бири. Бу сўз бизнинг тилга «фаҳмлилик», «тушунувчанлик» деб таржима қилинади. Лекин таржима ҳам сўзнинг фақат бир жиҳатинигина ифодалайди. Қайсидир маънода «зийраклик», «баодоблик» ёки «сезгирлик» деса ҳам бўлади.\n«Нунчхи» – кишининг теварак-атрофни суҳбатдошнинг қиёфаси, имо-ишораси, қараши орқали дарҳол аниқлаб олиши ва қўшимча омиллар – ижтимоий мақоми, ёши, суҳбатидан келиб чиқиб жавоб қайтаришидир. Бу одамнинг ўзи айтмасдан туриб унинг эҳтиёжларини пайқаш ва сезгирлик билан мослашиш дегани.\nОдам ноқулайлик сезмасдан олдин тез ва чиройли тарзда суҳбатни тугатиш, шеригининг қадаҳи бўшаб қолганини ва одоб доирасида уни тўлдириш кераклигини кузата олиш малакаси шу сўз орқали англатилади. Коллективизм ва шахслараро муносабатлар катта рўл ўйнайдиган корейс маданиятини ҳисобга олсак, «нунчхи» ва ижтимоий интеллект ўртасида ўхшашлик бор дейишимиз мумкин.\n«Нунчхи»дан фойдаланиш зарурияти корейсларнинг ўз ҳиссиётларини тоғридан-тўғри билдирмаслиги, хулоса, ҳукмларнинг қатъий тарзда айтилмаслиги, камгаплик, вазминлик каби конфуциёна анъаналар жамиятда мустаҳкам ўрин эгаллагани билан белгиланади.\nЎз фикрини сергаплик, очиқлик билан айтиш, ҳиссиётларини намойиш қилиш корейслар томонидан енгилтаклик, ножиддийлик сифатида қабул қилинади. Вояга етган, обрўли одам, айниқса, раҳбар ўз ҳиссиётларни назорат қила олиши керак. Бундай пайтда «нунчхи» ҳаётий муҳим масалага айланади. «Унда нунчхи йўқ» ёки «унинг нунчхиси секин» – одамни бемулоҳаза, носезгир, қўпол сифатида белгилаб берадиган ўта салбий баҳо бўлса, «Сизда нунчхи тез» деган ибора мақтов сифатида изоҳланади.\nАйрим ҳолларда изоҳ муайян бир оҳангда айтилса, киноя ва пичингни ҳам билдириши мумкин. Бунга қуйидаги матал мисол бўлади: «Кимда нунчхи бўлса, у будда ибодатхонасида тузланган креветкаларга тўяди».\n«Нунчхи» малакасини қўллашда меъёрни билиш муҳим. Чунки унда жамоатчилик билан уйғунликни ҳис қилишга интилиш ётади.\nЕвропаликларда «нунчхи»нинг йўқлиги корейслар билан ўзаро мулоқотда тушунмовчиликларга ҳам сабаб бўлиб туради. Ғарб маданияти вакили ўз эҳтиёжларини очиқ айтса, корейслар қандай қилиб одам шу даражада «нунчхи»дан бенасиб бўлиши мумкин дея ажабланади.\nКайфият, руҳий ҳолат, ҳиссиёт, дунё билан мослик ва ички барқарорликни билдиради. Луғатларда бу сўз кайфият деб таржима қилинади ва маданий нозикликлар четда қолади.\nКорейс жамиятида бу тушунча ижтимоий баркамоллик, вазиятни ушлаб туриш, ўз обрўсини сақлаш, иерархия нозикликларига ва қоидаларига риоя қилиш билан боғлиқ.\nКорейс муомала маданиятида ўз кечинмаларини ҳам унутмаган ҳолда, атрофдагиларнинг «кибун»ига зарар етказмаслик муҳим ўрин тутади. Ажнабийлар учун қийинчилиги шундаки, оддий, табиий хатти-ҳаракат ҳам кимгадир тегиб кетиши мумкин. Масалан, бирор таклиф ёки илтимосга тўғридан-тўғри йўқ дейиш, бирга овқатланишни рад қилиш, ўз гапида қатъий туриб олиш, тўғри келмайдиган вазиятда нохуш хабарни етказиш кабилар шунга киради.\nОбъектив ҳақиқат ва тўғриликдан кўра яхши муносабатлар афзалроқлигини ва бошқа одамларнинг ҳисларини ўйлаб корейслар ўта юмшоқ рад жавоби беради ва салбий янгиликларни одам зарбани енгилроқ кечириши учун кечга яқин айтади. Шу сабабдан ходим ишдан бўшатилганини одатда кечқурун эшитади.\nИқлим, вазият, умумий кайфият, аура маъноларини беради.\nБу тушунча «кибун» билан ўзаро боғлиқ. Қайсидир маънода «пунвиги» – гуруҳнинг умумий кайфияти, жамоадаги психологик иқлим, «нунчхи» малакаси ёрдамида дарҳол сезиш керак бўлган нозикликлардан биридир.\nБу кишига ўзини вазиятга мос ва тоғри тутишига ёрдам беради. Муҳим музокаралар ва битимлар тузишдан олдин яратиладиган муҳит ҳам шундай аталади. Ўзаро ишонч ва дўстликсиз бунга эришиб бўлмайди.\nБу сўз геосиёсий маънода ҳам янграши мумкин. Масалан, Корея республикаси ва КХДР ўртасидаги «пунвиги» шу икки давлат ўртасидаги муносабат моҳиятини англатади.\nСамимийлик, руҳиятлилик, ҳиссий соғлик ва алоқадорлик ҳисси маъноларини билдиради.\nКорейсларнинг ўз таърифи бўйича, «чон» – корейс менталитети ва темпераментининг пойдеворидир. У ҳар қандай қариндошлик бўладими, оилавийми, дўстларми, қўшниларми, улар ўртасидаги шахслараро муносабатларнинг асоси ҳисобланади.\nЛуғатдаги «муҳаббат ҳисси, яқинлик, боғлиқлик» маъноси тушунчани тўлиқ очиб беролмайди. «Чон», шунингдек, яхшилик, ғамхўрлик, сахийлик, бағишлов, ёрдамга интилувчанлик, миннатдорлик ва кечира олиш каби ҳислатлар билан узвий боғлиқ.\nШу билан бирга «чон» қандайдир конкрет ҳисни ифодаламай, такрорланувчи муносабатлар, узоқ давом этадиган муомала, биргаликдаги кечинмалар натижасида вужудга келади.\n«Чон»нинг муҳим хусусияти унинг доимийлиги, ҳис қилиш эса секин-аста, сезилмасдан пайдо бўлиб боради. Вужудга келгач эса унинг йўқолиши қийин. Корейс мақолларида бекорга «Жория билан чон уч йилга, хотин билан чон юз йилга» дейилмаган.\n«Чон»нинг бошқа муҳим хусусияти унинг ўзаро характери ва жамиятдаги табақаланишни енгиб ўта олиши қобилиятидир. Бошқача айтганда, «чон» тенг бўлмаган субъектлар орасида ҳам пайдо бўлиши мумкин. Масалан, катта ва кичик, ўқитувчи ва ўқувчи ўртасида.\n«Чон»ни барчаси мукаммал бўлган юксак идеалистик тушунча сифатида ҳам қабул қилмаслик керак. Сабаби «чон» ўзида узоқ давом этган боғлиқлик асосида юзага келадиган норозиликни ҳам мужассам қилади. Буни тушуниш учун корейслардаги айрим маталларга эътибор қаратиш лозим.\nҒазаб ва мутелик аралашмаси, нафратни айта олмасдан азобланиш, адолатсизлик ва эрксизликдан келиб чиқадиган қайғу, амалга ошмай қолган истак туфайли пайдо бўлган ғам.\n«Хан» маъноси ҳам шахсий, ҳам миллат тарихи даражасида англанадиган сўздир. Аввало, бу сўз Корея яриморолининг Япония томонидан босиб олиниши ортидан юзага келган қайғуни ҳам англатади. Иккинчи томондан, бир шахснинг бошидан кечираётган, аммо сўзларга кўчмаётган нафратини ифодалайди. Шу тариқа, ташқи босим ички босим билан қўшилиб, азоб-уқубатни чидаб бўлмас даражага келтиради.\n«Хан»нинг вужудга келишига икки омил сабаб бўлади: геосиёсий ва конфуцийлик ахлоқи. «Хан» назариясида адолатсизлик – чет давлат босқини, ҳокимиятдагилар, қаттиққўл ота-оналар, золим қайнона, эр, раҳбар, бой томонидан қилинган босимни билдиради. Ижтимоий табақаланишда жамият иерархиясининг юқори поғонасида турувчи шахснинг ярашмаган хулқ-атворини муҳокама қилмаслик «хан»ни юзага чиқаради. Ғазаб шу тариқа ташқарига эмас, ичкарига йўналтирилади. Бу каби руҳий зўриқиш корейсларнинг хориждаги вакилларида учрайди.\nКорейс санъатида «хан» ва у билан боғлиқ азоблар ахлоқий катарсис – таназзулнинг манбаи сифатида гавдаланади. Санъатдаги «хан»га ёрқин мисол халқ мусиқаси жанридаги қашшоқлар ва бойлар орасидаги зулм муносабатидир. «Хан» ХХ асрнинг иккинчи ярмида кўп жиҳатдан адабиётнинг ривожланиши учун туртки бўлди. Корейс адабиёт вакиласи Пак Кеннинг халқимизнинг ташвиши фақат ғам эмас, умид ҳамдир деган фирклари кенг ёйилди.\nБиз, бизники; агар оила аъзолари, уй, жамоа, мамлакат ҳақида сўз борса – меники.\nОддийгина кўринган олмош корейс тилини ўрганаётган хорижликда ҳайрат ва қийинчилик уйғотиши табиий. Уни «биз» ёки «бизники» сифатида эслаб қолиб, у тез орада бу олмошни «меники» сифатида қўлланаётганини пайқаб қолади.\nКорейслар «менинг мамлакатим», «менинг оилам», «менинг мактабим» деб гапирмайди, улар «бизники» дейди. Бу эса корейс менталитетига бориб тақалади.\nШу сабабдан корейслар турли хил уюшмалар, йиғинларга аъзо бўлишга ҳаракат қилади. Жамоадан ташқарида қолган корейс ўзини ноқулай ҳис қилади. Масалан, яқин вақтларгача бир корейснинг ресторан ёки кафеда йўлғиз овқатланиши айбли ҳисобланган. Сабаби ёлғиз овқатланаётган шахс жамоадан узилган, бахтсиз, омадсиз сифатида кўрилган. Шунинг учун ҳам «ури» корейс жамиятининг жамоавий бирлиги сифатида талқин қилинган.\nКорейслар бирор ҳодиса жамоага тегишли бўлгандагина «ури» сўзидан фойдаланади. Хорижликлар «бизнинг хотин» каби тушунчаларни қабул қилиши анча қийин. Лекин корейслар учун «менинг хотиним» дейиши бу ўзини жамоадан айри ҳолатда, индивидуалист сифатида кўрсатишга уринишдир. Шу маънода «ури» оилавий муносабатларнинг мустаҳкамлигини изоҳлайди. «Ури»га ҳамоҳанг сифатида «чон» бу тушунчани тўлдиради.\nБолаларча севимли, ширин, ёқимли бўлиш ҳисси.\nҲозирги даврда корейс юлдузларининг ижтимоий тармоқларда кенг тарқалган ёқимли белгиларидан бири. «Эгё» болалар каби ширин, ёқимли бўла олиш белгисидир. Табиий «эгё» бўлмасада, бунга эришиш мумкин. Сўз охирида унлиларни чўзиб айтиш, тўлдирувчиларни жумла охирида қўшиб юбориш ёки уларни болаларча анча баланд оҳангда бузиб гапириш ва нутқни ифодали жумлалар билан гапириш.\nБармоқлар ёрдамида юрак шаклини чизиш ҳам корейсларнинг «эгё» маданияти таъсирида юзага келган. Бу анъанадан ҳаттоки юқори тоифа вакиллари ҳам воз кечмаган. Улар ҳам расмий тадбирларда шу анъана бўйича суратга тушади. «Эгё» маданиятини суратлар, интерерлар ва рекламаларда кўп учратиш мумкин. Гарчи бу маданияти ҳозирда корейс халқи орасида «ўзини кўз-кўз қилиш» сифатида тушунилаётган бўлсада, одамлар орасида кенг тарқалган жиҳат бўлиб қолмоқда.\nТоғдаги пиёда сайр.\nКорея, асосан, тоғли мамлакат. Деярли ҳар бир шаҳар ёки унинг яқинида тоғли жойлар мавжуд. Барча ёшдаги кексалар орасида «тинсан» – тоғларга сайр қилиш оммалашган.\n«Алпинизм» ёки «тоғ сайри» тушунчалари «тинсан» сўзининг тўлиқ моҳиятини очиб беролмайди. Биринчидан, корейс тоғлари унча баланд эмас, иккинчидан, хавфли бурилишларга эга эмас, учинчидан, тоғлар аҳоли учун қулай жойлашган.\nШунинг учун ҳам кекса корейслар баланд тоғ тепаликларида юрганда ҳормайдиган, чарчамайдигандек таассурот қолдиради. «Тинсан» учун корейслар алоҳида кийим кийишади. Кореяда тоғ сайри ишқибозлари учун алоҳида клублар фаолият юритади. Инсонлар қишда биринчи қор ёғишидан мафтун бўлса, баҳорда илк тоғ дарахтларининг гуллашидан завқланади. Сабаби корейслар фасллар алмашинувини қадрлашади.\nБирор нарсанинг ортиқчалиги, ошиқча, эркин ёки қолдиқ нарса эканини ифодаловчи тушунча.\nКўриниб турибдики, бу сўз турли маъноларда учрайди. Нутқда «Ёю» бўш вақт йўқ, пул йўқ, жой йўқ маъносида ишлатилади. Аммо бу сўз шахсларнинг ишчанлиги борасида гап кетганда – мукаммал раҳбар, муваффақиятли инсон сифатида талқин қилинади.\n«Ёю»га эга шахс энг мураккаб вазиятларда ҳам ўз вазминлигини, иродасини йўқотмайди. Ўз салоҳиятини тоғри англайди, ва ортиқча масъулиятни ёрдамчилари билан баҳам кўради. Асосийси, у иш жараёнида барча нарсани режалштиради, мураккаб вазиятга тушиб қолмайди, аксинча, вазиятни вазминлик билан ҳал қилади. У дам олишни ҳам унутмайди, чунки дам олиш унга я нги режалар учун куч тўплаш имконини беради.\n«Ёю»га эга бўлиш бу – жиддийлик, эътиборлилик, сафарбарлилик ва шу билан бирга майинлик ҳолатидир.\nСажда, ўқишга интилиш.\nБу таркибли сўз бўлиб, биринчи қисми, «маълумот», сўнгги қисми эса «иштиёқ, интилиш, кучли истак» маъносини билдиради. «Кёюннёль» конфуцийлик таълимотидаги билим олишга бўлган интилишнинг ёрқин мисолидир. Деярли минг йил мобайнида Кореяда мансабга эга бўлиш учун давлат имтиҳони тизимида амал қилди.\nУнга мувофиқ (ҳар ҳолда назарияда) табақасидан қатъий назар қобилиятли ва қатъиятли ҳар бир одам давлат мансабига эга бўлиши мумкин эди. Муваффақиятли топширилган имтиҳон юқори ижтимоий мақом, фарзандларга юқори маълумот беришни кафолатлар эди. Имтиҳонларга тайёргарлик болалик давридан белгиланган ва асосан, иероглифлар ҳамда уларга шарҳлардан иборат конфуцийча таълимотдан иборат бўлган.\nҲозирги корейсларда мансаб учун давлат имтиҳони ўрнини олий ўқув юртига кириш имтиҳони эгаллади. Университет дипломи мамлакатда яхши карьеранинг мажбурий шартигина эмас, ҳурматли доиралар, омадли никоҳнинг ҳам белгисидир.\nАхлоқий бурчнинг оғир юки ёки масъулияти.\nТаржимада қийинчилик туғдирадиган бу сўз тез-тез учраб туради. Сабаби корейс муомала маданиятининг каттагина қисми айнан шу – «пудам» етказмасликдир. Суҳабтдошнинг «пудам»ни ҳис қилдириши, масалан суҳбатдошига нисбатан қўлидан келмай қолган ишни ёки илтимосни топширишидир.\nШу сабабдан корейслар илтимос қиладиган бўлса, суҳбатдош тайёрланиб олиши учун гапни узоқдан бошлашади. Суҳабтдошининг «пудам»ини камайтириш учун «агар бу қийин бўлса, рад этишингиз мумкин» иборасини қўшиб қўйишади.\nКорейсларда анча қиммат совға бериб ҳам инсонни «пудам»га солиб қўйишингиз мумкин. Мактаб ёки олий таълимда конкурс ғолибларини тинчлантириш учун «ўзингизни қийнаманг, қатнашишдан қониқиш ҳосил қилинг» дейишади. Бунга албатта «ҳечқиси йўқ, алоҳида иш қилганим йўқ» дея жавоб бериш одоб этикасига мос келади. Корейс тили грамматик тузилишига кўра «пудам» ҳиссини камайтиришга ёрдам беради.\n«Лунч бох», уйдан олиб келинган тушлик.\nАксарлар «доширак» тез тайёрланадиган тушлик эканини билишади. Лекин «тосирак» (талаффузда «тоширак») инглиз тилидаги «ланч бокс», япон тилидаги «бенто» – бўлмалари бор қутига солинган тушлик маъносини беради.\n«Тосирак»ка қоидага кўра бир порция гуруч, бир неча газак ва кимтхи киради. Бундай таом тез айнимайди. Она ўғли учун мактабга «тосирак» бериб жўнатади дегани, у фарзандига тушлик бераётганини эмас, балки у фарзандига ғамхўрлик қилаётганини англатади.\n«Доширак» лапшанинг номи бўлсада, аслида, уйда тайёрланган тушликни билдиради. Кореяда бу меҳр билан тайёрланган тушлик бўлса, бошқа мамлакатларда, масалан, Россияда, пул камлиги сабабли ёмон овқатланганлик маъносини англатадиган бўлиб қолган.\n17:35, 10.10.2020 116817\n09:26, 06.10.2020 106262\n08:46, 27.09.2020 83366\n21:04 Бугун 300\n20:58 Бугун 3709\n20:36 Бугун 3548\n12:25, 20.10.2020 100730\n22:59, 19.10.2020 73592


Маҳмадиёр Асадов. “Қобилият – бу чексиз бардош” (Ги де Мопассан) - www.ziyouz.uz\nБош саҳифа Илм ва фанАдабиётМаҳмадиёр Асадов. “Қобилият – бу чексиз бардош” (Ги де Мопассан)\nЧоп этилган 16.10.2018 01.02.2021 МуаллифZiyouz.uz\nБуюк француз ёзувчиси Ги де Мопассан 1850 йил 5 августда Турвил-сюр-Аркес (ҳозирги Қуйи Сена)даги Миромесниль қасрида дунёга келган. Ўз даврида Гюстав Флобер ва Эмиль Золялар билан ижодий алоқада бўлган Ги де Мопассан француз адабиёти саҳнасида “Ҳаёт” (1883), “Азизим” (1885), “Пьер ва Жан” (1887-1888) романлари ҳамда “Дўндиқ” (1880), “Лойхўрак тўғрисида эртаклар”(1883), “Орла”(1887) сингари бир-биридан сермазмун новеллалари орқали француз адабиётида ўз “сўзи”га эга бўлди. Адиб асарларининг энг муҳим жиҳати реалистик руҳ билан суғорилганлиги эди.\nМопассаннинг оиласи ХIХ аср ўрталарида Лорендан кўчиб келиб, Қуйи Сенада жойлашадилар. Отаси Гюстав де Мопассан 1846 йилда олий табақа вакиласи ҳисобланмиш Лора де Пуатвин билан оила қуради. Улар никоҳидан икки ўғил дунёга келади. Лора келажакда иккала ўғлининг ҳаётида ўз ижобий таъсирини кўрсатган буюк ёзувчи Гюстав Флобер билан дўстлик ришталарини боғлаган эди. Лора адабиёт оламидан яхши хабардор аёл бўлиб, классика, хусусан, Шекспир ижодига меҳри ўзгача эди. 1854 йилда оила Гавр яқинидаги Блан де Гренвиль-Имовиль қалъасига жойлашадилар. 1856 йил Гининг укаси Эрве дунёга келади. Онаси Лора 1860 йилда енгил ҳаётнинг ортидан қувадиган эри Гюстав билан ажрим имзолайди ва иккала ўғлига ёлғиз ўзи ғамхўрлик қилади.\nБолалигининг қолган йилларини Этретадаги денгиз қишлоғида қад ростлаган “Вергилар” панционида ўтказади ва айнан ўзи яшаган атроф-муҳит сабаб табиатга муҳаббат руҳида ўсади.\nБўлажак адиб 1869 йили адабиёт йўналишида бакалаврликни тамомлаб, онаси ҳамда Флобернинг маслаҳатига кўра, ҳуқуқ соҳасида ўқиш учун Парижга жўнаб кетади. Aммо тўсатдан бошланган франко-пруссия уруши унинг режаларини тубдан ўзгаришига сабаб бўлади. 1870 йилда армияга кўнгилли бўлиб ёзилган адиб хизматни ҳарбий бўлим таъминотида бошлаб, кейинчалик артиллерия сафига ўтади ва норманд қўшинининг германларга қарши ҳаракатида қатнашади. Урушдан кейин хизматни тугатиш учун ўрнига одам ёллаб, Нормандияни тарк этади.\nМопассан ўн йил давомида Парижда Денгиз флоти ва Халқ таълими вазирлигида хизматчи вазифасида ишлайди. У азобли кечаларини тинимсиз адабий изланишлар билан ўтказади. 1875 йил февраль ойида ўзининг биринчи эртаги “Кесилган қўл”ни Жозеф Прунье тахаллуси остида “Aльманах” журналида нашр қилдиради.\nШу вақт оралиғида соғлиғидан ташвишланган адиб тиббий кўрикдан ўтади. Таҳлил натижалари даҳшатли касаллик – захмни кўрсатарди. Бу касаллик адибнинг ўлимига қадар вужудини кемирган.\nУ буюк ёзувчи Флобер раҳнамолиги ҳамда ҳимояси остида адабиёт ва журналистикага кириб келади. Ижодий фаолиятини “Галлия”, “Париж Садоси”, “Жиль Бла”, “Фигаро” газеталарида мақолалар эълон қилиш билан бошлайди. Кейинчалик бўш вақтларида романлар ва новеллалар ёзади. Флобернинг кўмаги остида 1879 йили биринчи китоби “Қадимги даврлар тарихи” нинг алоҳида 100 саҳифасини нашр қилдиради.\nМопассан Эмиль Золя билан алоқа ўрнатган вақтда, яъни 1880 йили натуралист ёзувчилар уюшмаси тўпламида ўзининг илк новелласи “Дўндиқ” билан қатнашади ва бу асар тезда муваффақият қозонади. Флобернинг фикрича, бу новелла “ўлмас шоҳ асар” дея баҳоланади. Aммо худди ўша йили Флобернинг кутилмаганда ғойиб бўлиши сабаб ёш адиб ўз тақдири қаршисида ёлғиз қолади.\n1880-1890 йиллар оралиғидаги 10 йиллик адиб ҳаётидаги энг сермаҳсул давр бўлди: бу давр мобайнида адиб 6 та роман, 300 дан ортиқ новелла ва кўплаб саргузашт ҳикояларни нашр қилдиради.\n1881 йил адиб ўзининг илк новеллалар тўпламини “Телье уйи” номи остида нашр қилдирди ва яқин икки йил ичида унинг иккинчи нашри ҳам чоп этилди. 1883 йилда Мопассан 1877 йилда бошлаган “Ҳаёт” романини ёзиб тугатди. Бу роман бир йилда 25 минг нусхада сотувга чиқарилади. Роман тўғрисида Лев Толстой шундай ёзади: “Бу роман француз адабиётидаги “Хўрланганлар” романидан кейин иккинчи шоҳ асардир”.\n1884 йил октябр ойида адиб “Aзизим” номли машҳур романини ёзиб тугатади. У шунгача яратган барча новеллаларидаги ранг-баранг кузатишларини айнан “Aзизим” романида жамлаган. Бу асар тўғрисида Мопассаннинг ўзи шундай дейди: “Aзизим – бу мен!” 1887-1888 йиллар оралиғида ёзувчи навбатдаги “Пьер ва Жан” романини яратади.\nМопассан соғлиги заифлигига қарамай, Жазоир, Италия, Aнглия, Сицилия бўйлаб узоқ муддатли саёҳатлар қилади, газеталар учун янгидан-янги репортажлар тайёрлайди. Талвасали ҳаёти давомида вужудини секин-аста қамраб олаётган касалликни унутиш учун кенгликларга эҳтиёж сезади.\nСўнгги йиллар тамомила ёлғиз ҳаётга берилади. У бора-бора ўзини ҳам жисмонан, ҳам руҳан ёмон ҳис қилар, маслаҳатлар, муолажаларга қарамасдан аҳволи енгиллашмасди. Шу сабабданми, адиб энг сўнгги кучини ҳам асар ёзишга сарфлади. 1889 йилда “Куч” номли асар нашрдан чиқди. Шу йил май ойида адиб “Бизнинг қалб” номли сўнгги асарини ёзишга киришади. Киборлар жамиятининг ахлоқий масалалари акс этган бу асар 1890 йил май ва июнь ойларида “Икки дунё” журналида нашр қилинди. Орадан бир ой ўтиб, 1890 йилнинг август ойида “Бегона қалб” номли асар устида иш бошлайди. 1891 йилда эса “Aнгилус” номли яна бир асарни ёзишга киришади. Аммо ҳар икки асарни ҳам тугата олмайди. 31 декабрда доктор Казалисга ёзилган хат Мопассаннинг энг сўнгги видолашув хати бўлиб қолди.\n1891 йилда Мопассан ўзининг адабиётдаги фаолияти тўғрисида Жозе Мария де Эридияга шундай ёзган эди: “Мен адабиётга яшиндек кириб келдим ва уни момақалдироқ сингари тарк этаман”.\nМопассан “Қобилият бу чексиз бардош демакдир” деб ёзган эди. Aдиб яратган асарларнинг мавзулари ҳаётидаги кечмишлари, ранг-баранг тажрибалар билан чамбарчас боғлиқ. Мопассаннинг она юрти Нормандия ўзининг такрорланмас манзараси билан унинг асарларида муҳим ўрин тутади (“Ҳаёт”даги қишлоқ, денгиз, шаҳар кўринишлари ва унинг аҳолиси – деҳқонлар, заминдорлар ёхуд кичик зодагонлар). Aммо Нормандия ёзувчи асарларида тасвирланган ягона жой эмас, хусусан, Париж ҳам “Aзизим” романида воқеалар ривожининг марказида туради. Бундан ташқари, 1870 йилдаги уруш ва германларнинг босиб олиши бошқа бир муҳим мавзу бўлиб, адиб ундан “Дўндиқ”, “Фифи хоним”, “Икки дўст”, “Милон ота”, “Жинни” асарларида фойдаланади. Aсарларига инсонпарварлик руҳини сингдиришда, асосан тақдир қурбони бўлган (“Ҳаёт”, “Митти Рок”, “Мис Aре” асарларида, хўрланган (“Дўндиқ”, “Фифи хоним”, “Телье уйи”да) аёллар ҳамда оила ва фарзандлар (“Пьер ва Жан”, “Далаларда”, “Бола”, “Оила”) образлари муҳим ўрин тутади.\nМопассан асарларида руҳий тушкунлик, унинг ортидан муқаррар келадиган руҳият таназзули ва ниҳоят, ўлим тушунчалари кенг талқин этилади.\nБу бевосита ёзувчининг ўз руҳий ҳолати ва касаллиги билан изоҳланса, ажаб эмас. Бироқ Мопассан ХIХ аср франсуз ҳаётининг турфа манзараларини шундай аниқ ва тиниқ тасвирлайдики, мазкур жиҳат уни дунёнинг буюк ревлист адиблари қаторида санашга асос беради. Дарҳақиқат, Ги де Мопассан ижоди ҳамон қалбларни тўлқинлантириб келаётган безавол ижоддир.\n“Жаҳон адабиёти”, 2013 йил, 8-сон\nРукнларАдабиётТегларГи де Мопассан, Маҳмадиёр Асадов\n← Аввалги Аввалги Тошкентда Туркманистон мустақиллигининг 27 йиллиги байрам қилинди\nКейинги → Кейинги: Муҳаммаджон Холбеков. Экзистенциализм: Альбер Камю


FATTOHHON.COM стр. 110\nЯНГИ ЙИЛ ОЛДИДАН “ЎЗБЕКНАВО” ЭСТРАДА БИРЛАШМАСИ ТОМОНИДАН ЁШ САНЪАТКОРЛАРГА КЎРСАТИЛГАН ЭЪТИБОР! 27.12.2013 15:17\n27 декабрь куни “Истиқлол” санъат саройида «Марди-майдон!» жонли ижродаги қўшиқлар фестивалининг 2013 йилдаги совриндорларини тақдирлаш маросими ҳамда, таниқли ва ёш эстрада хонандалари иштирокида “Янги йил муборак Ўзбекистоним-сен менинг мангу бўстоним” деб номланган гала-концерт бўлиб ўтди.\n«Марди-майдон!» жонли ижродаги қўшиқлар фестивалидан асосий мақсад, асрлардан асрларга ўтиб келаётган ажlодларимиз анъанаси бўлмиш жонли ижрони ривожлантириш ва бу борадиган иқтидорли ёшларни қўллаб-қувватлашга қаратилганлиги сир эмас. Бунда албатта, “Ўзбекнаво” эстрада бирлашмаси Бош директори Азамат Ҳайдаровнинг ҳиссаси катта! Бу инсоннинг устоз сифатидаги саъй-ҳаракатлари, жонкуярликлари билан кўплаб жонли ижрода куйловчи ёш иқтидор эгалари, билимли ёшлар орасидан сараланиб, санъат оламига қадам қўймоқдалар.\nТақдирлаш маросимида ҳам, бу анъанага амал қилиниб, фестивалнинг 2013 йилдаги иштирокчиларидан 4 нафар энг фаол иштирокчилар бир йиллик имтиёзли лицензия рағбатлантирилди.\nУлар, “Диёр” гуруҳи (Жамол Муродов ва Юлдуз Назирова), мукофотни Ўзбекистон Миллий Телерадиокомпанияси Раиси ўринбосари Фарҳод Рўзиев топширди.\nЖаъфарбек Мадаминов, мукофотни Ўзбекистон Халқ артисти Гулсанам Мамазоитова топширди.\nМухлис Бердиев мукофотни Ўзбекистон Ёзувчилар уюшмасининг аъзоси, шоир Ботир Эргашев топширди.\nИброҳим Мамадалиев, мукофотни “Истиқлол” оркестри раҳбари таниқли бастакор Фарҳод Абдуллаев топширди.\nЭнг асосий лира тасвири туширилиб тайёрланган соврин ва лауреатлик дипломига эса, 2013 йилнинг энг фаол иштирокчиларидан 3 нафари эга бўлишди. Улар, “Ниҳол” мукофоти совриндори Дилфуза Қобилова, совринни Ўзбекистон Халқ шоири, сенатор Маҳмуд Тоир топширди.\nРашидбек Аъзамов, совринни Ўзбекистонда хизмат кўрсатган маданият ходими, таниқли бастакор Мусахон Нурматов топширди.\nАзиза Муҳамедова, мукофотни “Ўзбекнаво” эстрада бирлашмаси Бош директори Азамат Ҳайдаров топширди.\nТақдирлаш маросимидан аввал ва кейин, фестиваль иштирокчиси бўлмиш кўплаб иқтидор эгалари, ҳамда таниқли ва ёш эстрада хонандалари иштирокида гала-концерт дастури намойиш қилинди. Концерт дастурини таниқли бастакор Фарҳод Абдуллаев раҳбарлигидаги “Истиқлол” оркести ўзларининг мусиқий номери билан очиб беришди. Концерт дастуринининг биринчи қисмини “Орият доно” радиосидан радиобошловчи Акмал Мирзо ва бошловчи Анварбек Тожибоев олиб бордилар. Концерт аввалида, бошловчилар томонидан кириб келаётган 2014 йил Муҳтарам Президентимиз томонидан “Соғлом бола” йили деб, эълон қилинганлиги, бу эса жаннатмакон юртимиз фарзандларига берилаётган катта эътибор эканлиги ҳақида айтилиб, мазкур концерт дастуридан тушган маблағнинг маълум бир қисми меҳрибонлик уйларига ўтказилиши билдирилди.\nКейинги қисм, эстрада блокида эса, дастурни “Ниҳол” мукофоти совриндорлари Ойбек ва Нигора олиб боришди.\nКонцертнинг биринчи қисмида, «Марди-майдон!» жонли ижродаги қўшиқлар фестивалининг ёш истеъдод эгаларидан Жаъфарбек Мадаминов “Топмадим ҳаргиз сўроғим”,\n“Диёр” гуруҳи “Мавриги”,\nРашид Аъзамов “Фарғона тонг отгунча”,\nИброҳим Мамадалиев “Сайдинг қўябер саййёд”,\nМухлис Бердиев “Келинчак”,\nАзиза Муҳамедова Лара Фабиан репертуаридан “Je T’aime”,\nДилфуза Қобилова “Ватан мадҳи”,\nШохнур “Шундай яшагинки!” қўшиқларини ижро қилишди.\nКонцертда, Ўзбекистонда хизмат кўрсатган артист Абдурашид Йўлдошев “Оҳ мени Ватаним бу”,\n“Ниҳол” мукофоти совриндорлари Машҳурбек Раимжонов ва\nХуршида Жўраева “Келинг қишлоғимизга”,\nЎзбекистонда хизмат кўрсатган артист Алишер Файз “Бўлди”,\nЎзбекистон Халқ артисти Гулсанам Мамазоитова “Навбаҳорим қани”, “Жоним асир”,\nЎзбекистонда хизмат кўрсатган артист Тошпўлат Маткаримов “Гўзал”,\n“Ниҳол” мукофоти совриндори Умидахон “Сендадур кўнглим”,\nЎзбекистон Халқ артисти Маҳмуд Намозов “Сендан гўзал, сендан сулув борми?”,\n“Эътироф 2013” мукофоти совриндори “Элдидо” гуруҳи “Besame Mucho” ,\n“Ниҳол” ва “Эътироф 2013” мукофотлари совриндори Зиёда “Ёрим бўлсанг”,\n“Ниҳол” мукофоти совриндори Улуғбек Раҳматуллаев “Соғиниб”,\n“Ниҳол” мукофоти совриндори Дурдона гуруҳи “Эй жон”,\n“Уммон” гуруҳи “Гўзал пари”,\nМуниса Ризаева “Секин-аста”,\nЎзбекистонда хизмат кўрсатган артист Равшан Комилов “Ўзбегимни байрамига тан бераман”,\nЎзбекистонда хизмат кўрсатган артист Собиржон Мўминов “Қанча сен томон юрсам”, ҳамда Рўзимуҳаммад Мўминов билан “Кўз тегмасин Ватанимга!” қўшиқлари билан, барча томошабинларни кўнгилларини хушнуд этиб, кириб келаётган Янги 2014 йил билан чин дилдан муборакбод этдилар.\nКонцертда “Тумор” ва “Тошкент зеболари” рақс ансамбллари иштирок этдилар.\nДастур давомида Акмал Мирзо ва бошловчи Анварбек Тожибоев, Ўзбекистон ва Қорақалпоғистон Халқ артисти Озодбек Назарбеков ва “Ниҳол” мукофоти совриндори Улуғбек Раҳматуллаевнинг қўшиқларини жонли ижрода куйлашга “уриниб” кўришди! Шунингдек, уларнинг фонограммани танқид остига олиб, “тозаланган қўшиқ айтгандан, тозаланмаган бошловчи бўлган яхши” деган ҳазил сўзлари, барчанинг олқишига сазовор бўлди.\nКонцерт фишкаларидан бири Гулсанам Мамазоитованинг жонли ижродаги қўшиқлари бўлса,\nшунингдек, яна бир фишка “Элдидо” гуруҳининг ноодатий “Қорбоболар чиқиши” бўлди!\nШунингдек, фестиваль иштирокчиси бўлган ёшлардан “Диёр” гуруҳи,\nШохнур, ҳамда Мухлис Бердиев қўшиқлари ҳам эътиборга лойиқ. “Диёр” гуруҳи миллий анъаналарга амал қилган ҳолда, “Мавриги” қўшиғини куйлаб, қўшиққа мос кийинишгача дид билан аҳамият беришган.\nЁш хонанда Шохнур ижросидаги “Шундай яшагинки!” қўшиғи эса, чуқур маънога эга, таъсирли тарона бўлиб, қўшиқни тинглаганда, беихтиёр Ватанимиз сарҳадларини муносиб ҳимоя қилаётган мард инсонлар, Ватанимиз ҳимоячилари кўз олдимизга келади. Беихтиёр, кўнгилда уларга нисбатан фахр ва ифтихор сезасан.\nМухлис Бердиевнинг “Келинчак” қўшиғи эса, қўшиқ сўзлари ва мусиқаси ўзига хос таъсирли чиққан.\nТомошабинлар шунингдек, Улуғбек Раҳматуллаев ва Муниса Ризаеванинг қўшиқларини берилиб, бирга куйладилар.\n“Ўзбекнаво” эстрада бирлашмаси томонидан ташкиллаштирилган мазкур концерт дастуридан миллий мумтоз қўшиқлар билан бирга шўх, эстрада қўшиқлари ҳам ўрин олиб, концерт ҳар қандай ёшдаги томошабинлар дидини ҳисобга олган ҳолда ташкил этилиб, барча санъат ихлосмандлари ва томошабинлар учун Янги йилга муносиб совға бўлди, десак янглишмаймиз!\nФотоларучун X Frame Media Production студияси фотографи Аҳрор Назировга миннатдорчилик билдирамиз.


Заҳарли оқим Дунайга етиб борди\n18 октябр 2021, Тошкент вақти: 09:25\nВенгриядаги алюминий рудасини қайта ишловчи завод чиқинди ҳавзасидан оқиб кетган заҳарли моддалар Дунай дарёсига етиб борди.\nХабарларга қараганда, дарё этагида жойлашган Хорватия, Сербия ва Руминияда расмийлар сув сифатини мунтазам текшириб турибди.\nВенгрия фавқулодда вазиятлар агентлиги вакилига кўра, Дунайга заводдан оқиб кетган заҳарли чиқиндиларнинг оз қисми тушган бўлиб, дарё сувига жиддий зарар етмаган бўлиши керак.\nВенгрия ғарбидаги бир қатор кичик дарёларга жиддий зарар етди ва улардаги жонзотлар ёппасига ўлди.\nМамлакат расмийларига кўра, экологик ҳалокат оқибатларини бартараф этиш ишлари бир неча ойга чўзилиши мумкин.


22 май 2022, Тошкент вақти: 18:45\nҚирғизистон Миллий банки 7 октябрь куни яна бир бор банклар ва молия-кредит ташкилотларига мамлакатдаги сиёсий вазият барқарорлашгунига қадар ўз фаолиятини тўхтатиб туришни тавсия қилди. Бу каби мурожаатнома МБ томонидан 6 октябрь куни ҳам ёйинланган.\n“Бу чора мамлакатнинг молия-банк сектори хавфсизлигини таъминлаш ва активларни сақлаб қолиш учун зарур”, дейилади МБ хабарномасида.\nҚайд этилишича, “Элкарт” миллий тўлов тизими нақд бўлмаган тўловларни амалга оширишда давом этаверади. Айни пайтда пул ўтказиш тизимлари фаолияти ҳам тўхтатилган.\nАввалроқ Бишкек шаҳар ички ишлар бошқармаси 7 октябрга ўтар кечаси “тинч” ўтганини маълум қилган ҳамда пойтахтда тартиб сақлашда кўмаклашган шаҳарликлар ва дружиначиларга миннатдорчилик билдирган.\nЧоршанбага ўтар кечаси Бишкекда жамоат тартибини минглаб кўнгилли таъминлаган. Улар шаҳардаги меҳмонхоналар, супермаркетлар, давлат муассасалари ва бошқа йирик объектларни номаълум шахслардан ҳимоя қилганлар. Фаолларга кўра, тунда шаҳарда агрессив кайфиятдаги оломон ҳаракатланган, шунингдек, давлат рақами бўлмаган автомашиналар у ёқдан-бу ёққа ўтиб турган.\nИчки ишлар вазирлиги маълумотига кўра, ҳозирда ИИВ вазири вазифасини Курсан Асанов бажармоқда. Аввалроқ у Бишкек ШИИБ шахсий таркиби ва дружиначиларга инструктаж берган.


Фазлиддин Ғоибназаровдан супер нокаут кўрамизми? - Zamin.uz\n23:00 / 02.12.2020\nЖорий йилнинг 5 декабрь куни Россиянинг Екатеринбург шаҳрида профессионал бокс кечаси ташкил этилади. Ушбу мусобақада Ўзбекистон бокси тарихидаги энг кучли чарм қўлқоп усталаридан бири ҳисобланган Фазлиддин Ғоибназаров навбатдаги рейтинг жангини ўтказади.\nТаъкидлаш жоизки, Екатеринбургдаги бокс кечасининг ҳақиқий юлдузларидан бири сифатида иштирок этаётган Фазлиддин Ғоибназаровнинг жанги кўпчиликни қизиқтирмоқда.\nФазлиддин узоқ йиллар давомида ҳаваскорлар ўртасидаги беллашувларда катта тажриба тўплади ва ўзининг жанг услубини ярата олди. Бир неча йил Ўзбекистон терма жамоаси шарафини муносиб ҳимоя қилди. Ўз вазнида мамлакатимизнинг биринчи рақамли боксчиси мавқеини ўзида сақлаб турди.\nҒоибназаров ҳаваскор боксда кўп чарм қўлқоп усталари орзу қиладиган марраларни забт этди. У спорт оламининг энг нуфузли мусобақалар шоҳсупага кўтарилди. Бекободлик чарм қўлқоп устаси 2015 йилги жаҳон ва қитъа чемпионатлари финалида қатнашиб, кумуш медалга сазовор бўлди. Бир йилдан кейин энг нуфузли мусобақа – Рио Олимпиадасида барча рақибларини мағлубиятга учратиб, ўз вазнида тенгсиз эканини исботлай олди.\nФвзлиддин ҳаваскорлар боксдаги фаолиятини юқори нотада якунлади. Олимпия ўйинлари чемпионининг профессионал боксга ўтиши кўплаб мухлису мутахассислар диққатини тортди. Профессионал фаолиятини АҚШда бошлаган ҳамюртимизнинг маҳорати ва тажрибасини инобатга олган промоутерлар унинг рейтингда тезроқ кўтарилиши учун бир нечта жангларда ғолиб бўлган кучли боксчиларга рўбарў қилди.\nЖангдан жангга рақиблар нуфузи, даражаси ва савияси ҳам ошиб борди. Фазлиддин бу тўқнашувларда ҳали мағлуб бўлган Кевин Жонсон, нокаутчилар Вилберт Лопес ва Рикардо Гарсия каби кучли рақибларни катта устунлик билан енгди. У АҚШда кетма-кет еттида жангда зафар қучди.\nКейин Ғоибназаров профессионал рингдаги энг муҳим жангида муваффақиятсизликка учради. У 2019 йилнинг 11 май куни америкалик Микал Фоксга қарши рингга чиқди. Бу боксчи Фазлиддиндан олдин Шоҳжаҳон Эргашевга тўқнаш келган эди ва кескин зарбалар остида ўтган беллашувда 19 та ғалабадан иборат сериясини тўхтатиб, илк мағлубиятини тан олишга мажбур бўлди.\nФокс Шоҳжаҳонга қарши жангда ўзбек бокс мактаби тарбияланувчиларининг имкониятларини яхши ўрганиб олганини намойиш қилди. 10 раунд давом этган тўқнашувда очколар ҳисобида Фазлиддинни енгди. Ғоибназаров илк мағлубиятини тан олди.\nАлбатта, бу мағлубият Фазлиддиннинг рейтингига, профессионал боксдаги мавқеига салбий таъсир ўтказди. У энди ҳаммасини бошидан бошлаши керак эди.\nАламли мағлубиятдан бир неча ой ўтиб, Фазлиддин навбатдаги жанг учун таклиф олди. Қозоғистонда ташкил этилган профессионал бокс кечасида украиналик Владислав Барановни биринчи раунддаёқ соф нокаутга тушириб, ҳамон салоҳияти юқори эканини кўрсатди.\nФазлиддиннинг бу галги рақиби арманистонлик Манук Диланян бўлади. У беш йил давомида профессионал рингда 16 та жанг ўтказиб, 11 ғалаба, бир дурангга эришган, тўрт марта имкониятни бой берган. Тўртта учрашувни муддатидан олдин якунлаган.\nҒоибназаров ва Дилянан жанги саккиз раунд қилиб белгиланди. “Замин” янгиликларини “Twitter”да кузатиб боринг\nФазлиддин Ғоибназаров келаси ой Тошкентда жанг ўтказадими?\n13-01-2019, 07:24, Спорт\nФазлиддин Ғоибназаровнинг 5-жанги санаси маълум бўлди\n17-06-2018, 21:30, Спорт\nФазлиддин Ғоибназаров эртага навбатдаги жангини ўтказади\n12-05-2018, 23:19, Спорт\nФазлиддин Ғоибназаров бугун жанг ўтказади\n22-09-2017, 11:40, Спорт\nФазлиддин Ғоибназаров яна рингга кўтарилмоқда\n12-09-2017, 11:02, Спорт\nБугун, 20:34, Жамият\nОзодбек Назарбеков боғчаларда ҳар куни мақом ва миллий куйлар қўйиш таклифи билан чиқди\nБугун, 19:15, Маданият\n2 йил алимент тўламаган ота қамоққа тушди


Ўзбекистонда доллар курси уч кунлик ўсишдан сўнг пастлади – Kommers.uz\nИқтисодиёт\t16:10 | 19.11.21\nЎзбекистонда доллар курси уч кунлик ўсишдан сўнг пастлади\n1 АҚШ долларининг расмий курси 26,77 сўмга камайди\nЎзбекистонда долларнинг расмий курси 26,77 сўмга камайиб, 10 741,33 сўмни ташкил этмоқда. Бу ҳақда Марказий банк матбуот хизмати хабар берди.\nҚайд этилишича, 1 АҚШ долларининг расмий курси 26,77 сўмга тушиб, 10 741,33 сўмни ташкил этган. 1 евро курси 12 минг 136,63 сўмга баҳоланиб, 66,86 сўмга тушган. Шунингдек, 1 рубль 146,54 сўм этиб белгиланиб, 1,24 сўмга камайган.\nМаълумот учун, ушбу алмашув курслари 22 ноябрь, душанба кунидан кучга киради.\nАввалроқ «Халқ банки» 3 триллион сўм зарарга киргани хабар қилинганди. Шунингдек, Ўзбекистон деҳқон бозорларидаги нархлар бўйича маълумот берилди.


Бош сахифа > Янгиликлар > Ўт ўчирувчилар баҳси\nНКМК ёнғин хавфсизлиги бошқармаси томонидан қўриқланаётган масканларда тузилган 219 та кўнгилли ўт ўчириш жамоаси аъзоларининг сони 1905 нафарни ташкил этади.\nЯқинда "Навоий" саноат майдонида жойлашган 1-ҳарбийлаштирилган хавфсизлик қисмида комбинатнинг 11 та кўнгилли жамоаси иштирокида "Ёнғин ўчириш амалий спорти" бўйича икки босқичли мусобақа ўтказилди.\nБеллашувнинг 100 метрлик масофага югуриш турида 1-ўрин "Навоий машинасозлик заводи" ишлаб чиқариш бирлашмаси жамоасига насиб этди. Муросасиз кечган баҳсларда чаққон, эпчил ҳаракатлар кўрсатган ушбу корхона вакили Б. Баҳронов ҳакамлар ҳайъати томонидан энг кучли деб топилди. "НМЗ"чилар умумжамоа ҳисобида ҳам биринчиликни қўлдан беришмади.\nЎт ўчирувчилар эстафетасида 3-автокорхона спортчилари ғолиб бўлди. Иштирокчилар комбинатнинг диплом ва эсдалик совғалари билан рағбатлантирилди.\nНКМК ЁХБ муҳандиси.\nКўрилганлар сони: 3456


“Ёзувчи/Маданият соҳаси вакили резиденцияда”/Биографиялар | Azam Abidov\nЎзбекистонда илк бор “Ёзувчи/Маданият соҳаси вакили резиденцияда” дастури\nМария Филипова 1954 йил 31 майда Болгариянинг Бургас вилояти Ситово қишлоғида таваллуд топган. Гимназия ва иқтисод техникумида таҳсил олган. Бир муддат Низомий номидаги Тошкент педагогика институтида ҳам ўқиган, рус филологияси факультетини Болгарияда тамомлаган. М. Филипова болгар тилидаги тўртта, грек тилидаги битта шеърий китоб муаллифи, насрий асарлар ҳам ёзади. «Капалак қаноти», «Кунчиқар тубида», «Эътиқод» ва «Қушлар учун тож» китоблари кенг жамоатчиликка манзур бўлган. Шеърлари Тошкентда чоп этилган “Илонбалиқ” ва “Қуш тили” шеърий баёзларига ҳам киритилган. У бир қанча шоирларнинг шеърларини маҳорат билан болгар тилига ўгирган. Болгариядаги нуфузли адабий мукофот соҳибаси бўлган. Айни пайтда Болгариядаги Пловдив шаҳрида истиқомат қилади. Ўзбекистон Мария хотирасида ҳеч ўчмас из қолдирган, бу ерда у талабаликнинг олтин даврини ўтказган, юртимизнинг баъзи вилоятларига саёҳат қилган, Ёзувчилар уюшмасида ижодкорлар билан мушоираларда, адабий йиғинларда қатнашган, ўзбек шоирларининг шеърларини болгар тилига таржима қилган. Энг эътиборлиси, Мария Филипова 1991 йили Ўзбекистонда ҳазрат Навоий таваллудининг 550 йиллигига бағишлаб ўтказилган навоийхонлик кечаларида фаол иштирок этган чет эллик ижодкорларнинг биридир.\nГеорги Иванов (Жорж Трак) 1961 йил 17 октябрь куни Болгариянинг қадимий Пловдив шаҳрида зиёли оиласида туғилган. 1984-1990 йилларда пойтахт Софияда Санъат академиясида ўқиган. Иш фаолиятини 1990 йили санъат соҳасидаги менежерликдан бошлаган. Кейинчалик маданий меросни асраб-авайлаш, дизайн, анъанавий ҳунармандчилик, рассомчилик ва ҳайкалтарошликни ривожлантиришга қаратилган “ТракАрт” жамғармасига асос солади. 2000-йил бошларида замонавий болгар ва Европа рассомлари асарларини асраб-авайлаш дастурини йўлга қўйган. 2001-2002 йилларда Алеково қишлоғидаги Авлиё Иван Рильский ибодатхонаси суратларини реставрация қилган. Ўша йили халқаро иқтисодий муносабатлар бўйича таҳсил ҳам олган. “Гувоҳ”, “Спираль”, “Шеърият ибодатхонаси” каби монумент-ҳайкаллар, Пловдив ва Истамбул шаҳарларидаги диққатга сазовор жойларда ўзига хос, ажойиб фавворалар барпо этган. “Оналар гиёҳванд моддаларга қарши” ташкилоти билан ҳамкорликда ёшлигидан гиёҳвандликка ружу қўйганлар учун “Рестарт” номли арт-терапия лойиҳасини юритган. 2017 йили халқаро алмашув, маданий туризмни ривожлантириш учун тадқиқот маркази очди.\nЛюбозар Фратев Ленинград политехника институтини 1968 йили тамомлаган. Болгариянинг Пловдив шаҳридаги корхоналарда бошқарувчи бўлиб ишлаган. Айни пайтда “Новиз Инк” ишлаб чиқариш ва хизмат кўрсатиш компанияси бош директоридир. Жаноб Фратев Болгариядаги санъат, маданият ва адабиёт соҳаси вакилларини фаол қўллаб-қувватлаб келмоқда. Қадимий китоблар, кўҳна санъат асарларини коллекция қилади. У янги “Опера уйи” асосчиси ҳамдир. Спорт билан шуғулланишни, самимий дўстлар даврасида бўлишни ёқтиради. Икки нафар фарзанди, уч нафар набираси бор. Болгар-ўзбек адабий, маданий алоқаларини ривожлантиришга ўз ҳиссасини қўшиш ниятида.\nЎзбекистонда илк бор “Ёзувчи/маданият ходими резиденцияда” дастури